pythainlp/thai-wiki-dataset-v4 huggingface dataset:
เสถียร ทำมือ

เสถียร สุภากุล หรือที่รู้จักกันดีในชื่อ เสถียร ทำมือ (เกิด 2 ตุลาคม พ.ศ. 2512) นักร้องเพลงลูกทุ่งเพื่อชีวิตนักดนตรีชายซุปเปอร์สตาร์ชาวไทย สังกัดค่าย แกรมมี่โกลด์ ในเครือ จีเอ็มเอ็ม แกรมมี่ เขาอยู่ในวงการบันเทิงมาแล้ว 21 ปี
ประวัติ.
เสถียร สุภากุล หรือ เสถียร ทำมือ เกิดเมื่อวันที่ 2 ตุลาคม พ.ศ. 2512 ที่บ้านกระสัง ตำบลผักไหม อำเภอห้วยทับทัน จังหวัดศรีสะเกษ ในช่วงที่เรียนมัธยมปลายที่โรงเรียนกำแพงเข้าเรียนอุตสาหกรรมอิเล็คทรอนิกส์ นั้น ได้ฝึกเล่นดนตรี กีต้าร์ไปด้วยใจรักทั้งแนวเพื่อชีวิต และลูกทุ่ง เล่นกับวงตนตรีสากลของโรงเรียนบ้างหรือตามที่มีงานจ้างบ้าง และได้ฝึกเล่นคอร์ทแกะโน๊ตดนตรีเทียบคีย์เสียง ร้องเพลงไปด้วย หลังเลิกเรียนช่วงเย็นๆกับเพื่อนที่ชื่อป.เข็มทอง เป็นคนนั่งฟังไปด้วยที่บ้านพักครู หลังจบมัธยมแล้ว ได้เข้าศึกษาต่อที่วิทยาลัยครูอุบลราชธานี (พ.ศ. 2535 ได้พระราชทานนามว่า"สถาบันราชภัฏอุบลราชธานี ปีการศึกษา 2547 ได้ยกฐานะขึ้นเป็น" มหาวิทยาลัยราชภัฏอุบลราชธานี ") และรับราชการครู อยู่พักหนึ่งก็ลาออกและเข้าร่วมกลุ่มศิลปินเพลงลูกทุ่งเพื่อชีวิต - ล้านนา เจ้าของชื่อเล่น “เสถียร ฐิตฐาธิมโม” ปัจจุบันทำธุรกิจร้านอาหารและห้องบันทึกเสียง ทอรุ้ง สตูดิโอ อ.เมือง จ.ศรีสะเกษ ออกอัลบั้มเดี่ยวชุดแรก
งานสุดท้ายที่เขาทำก่อนพักเบรกคืออัลบั้มที่ 7 ของเขาในปี 2555 ภายใต้สังกัดแกรมมี่โกลด์ เขาเป็นศิลปินและทำงานเบื้องหลังให้กับศิลปินคนอื่นๆ ที่แกรมมี่โกลด์
ผลงานเพลง.
เพลงที่ไม่ได้ปล่อย.
ปล่อยให้ได้ฟังในรูปแบบ Demo Version ใน YouTube channel : เสถียร ทำมือ OFFICIAL
เพลงที่ร่วมร้องกับศิลปินอื่น.
เพลงที่เสถียร ทำมือได้มีส่วนร่วมในการการร้อง
การแยกศาสนจักรกับอาณาจักร

การแยกศาสนจักรกับอาณาจักร  เป็นแนวคิดทางปรัชญาและนิติปรัชญาที่กำหนดให้มีระยะห่างทางการเมืองในความสัมพันธ์ขององค์การศาสนากับรัฐชาติ โดยเนื้อหาแล้ว แนวคิดนี้หมายถึงการสร้างรัฐโลกวิสัย (ไม่ว่าจะมีการแบ่งแยกระหว่างฝ่ายศาสนากับฝ่ายรัฐไว้โดยชัดแจ้งตามกฎหมายหรือไม่ก็ตาม) รวมถึงการยุบเลิกหรือเปลี่ยนแปลงความสัมพันธ์มีอยู่อย่างเป็นทางการในระหว่างศาสนากับรัฐ
ในสังคมหนึ่ง ๆ ระดับการแบ่งแยกทางการเมืองระหว่างศาสนากับรัฐนั้นย่อมกำหนดตามโครงสร้างทางกฎหมายและแนวคิดทางกฎหมายที่นิยมอยู่ในเวลานั้น เช่น หลักความยาวแขน (arm's length principle) ซึ่งนำเสนอรูปแบบความสัมพันธ์ที่ทั้งสองมีปฏิสัมพันธ์กันในฐานะหน่วยงานที่มีอำนาจหน้าที่ต่างหากจากกัน
แนวคิดเรื่องการแยกศาสนจักรกับอาณาจักรนั้นเป็นปรัชญาคู่ขนานกับแนวคิดโลกิยนิยม (secularism), คตินิยมยุบเลิกศาสนจักร (disestablishmentarianism), เสรีภาพทางศาสนา (religious liberty), และพหุนิยมทางศาสนา (religious pluralism) ซึ่งด้วยแนวคิดเหล่านี้ รัฐในยุโรปจึงรับเอาบทบาทบางอย่างในทางสังคมขององค์การศาสนามาเป็นของตน เป็นการเปลี่ยนแปลงหน้าที่ทางสังคมที่ก่อให้เกิดประชากรและพื้นที่สาธารณะที่เป็นฆราวาสในทางวัฒนธรรม
ในทางปฏิบัติแล้ว การแยกศาสนจักรกับอาณาจักรแตกต่างกันไปในแต่ละท้องที่ บางประเทศ เช่น ฝรั่งเศส ใช้แนวคิดความเป็นฆราวาส  อย่างเคร่งครัด บางประเทศแยกศาสนากับรัฐจากกันอย่างสิ้นเชิงโดยบัญญัติไว้ในรัฐธรรมนูญ เช่น อินเดียและสิงคโปร์ ขณะที่บางประเทศ เช่น เดนมาร์ก สหราชอาณาจักร และมัลดีฟส์ ยังยอมรับนับถือศาสนาประจำรัฐอยู่ในทางรัฐธรรมนูญ
พาราลิมปิกฤดูหนาว 2022

พาราลิมปิกฤดูหนาว 2022  หรือที่รู้จักในนามทางการว่า กีฬาพาราลิมปิกฤดูหนาวครั้งที่ 13 เป็นมหกรรมกีฬาฤดูหนาวระดับนานาชาติสำหรับนักกีฬาผู้มีความพิการ ซึ่งมีกำหนดการที่จะจัดขึ้นในกรุงปักกิ่ง, ประเทศจีน ในระหว่างวันที่ 4 ถึง 13 มีนาคม พ.ศ. 2565
กรุงปักกิ่งจะเป็นเมืองเจ้าภาพเมืองแรกที่ได้จัดพาราลิมปิกฤดูร้อน และพาราลิมปิกฤดูหนาว และก็ยังเป็นครั้งแรกในการจัดพาราลิมปิกฤดูหนาวของประเทศจีน
กีฬา.
การแข่งขันกีฬาพาราลิมปิกฤดูหนาว 2022 มีชนิดกีฬาพาราลิมปิกฤดูหนาวทั้งหมด 7 ชนิด มีเหรียญรวมทั้งหมด 81 เหรียญ ในการแข่งขันครั้งนี้ กีฬาบอบสเล หรือเลื่อนหิมะ ได้ถูกบรรจุเข้าสู่ตารางพาราลิมปิกฤดูหนาว ทำให้มีชนิดกีฬา 7 ชนิด
ตารางสรุปเหรียญรางวัล.
<onlyinclude></onlyinclude>
การตลาด.
สัญลักษณ์.
"บินให้สูง" (飞得很高) เป็นตราสัญลักษณ์อย่างเป็นทางการที่ถูกเปิดตัวเมื่อวันที่ 15 ธันวาคม พ.ศ. 2560 ณ ศูนย์กีฬาทางน้ำแห่งชาติปักกิ่ง ตราสัญลักษณ์นี้ถูกออกแบบโดย ลิน เชินเชน ซึ่งเป็นผู้ที่ออกแบบตราสัญลักษณ์โอลิมปิก และออกแบบตราสัญลักษณ์โอลิมปิกเยาวชนฤดูร้อน 2014 ที่จัดขึ้นในเมืองหนานจิง
ตุ๊กตานำโชค.
เปิดเผยในปี พ.ศ. 2565
พระนางอตุลสิริธัมมเทวี

พระนางอตุลสิริธัมมเทวี  เป็นพระอัครมเหสีในพระเจ้ามังฆ้องที่ 2 แห่งอังวะ พระนางเป็นพระราชนัดดาในพระเจ้าโม่ญี่นตะโด้ กษัตริย์ลำดับที่ 8 ทำให้พระนางเป็นทายาทสายตรงของพระเจ้าฝรั่งมังศรีชวา กษัตริย์ลำดับที่ 2 ทางฝั่งของพระมารดา
พระเจ้านรปติที่ 1 แห่งอังวะ พระอัยกา ให้พระนางสมรสกับลูกพี่ลูกน้องนามเจ้าชายนรธา (ภายหลังเป็นพระเจ้ามังฆ้องที่ 2) ใน ค.ศ. 1466/67 ทั้งคู่หมั้นกันตั้งแต่อายุ 9 ขวบ (ในปีที่ 10)
พงศาวลี.
ตารางข้างล่างคือพงศาวลีของพระนางตามพงศาวดาร "มหาราชวงศ์ ฉบับหอแก้ว"
หมายเหตุ.
<templatestyles src="Reflist/styles.css" />
เดอะเฟซ (บริติช ฤดูกาลที่ 1)

เดอะเฟซ (สหราชอาณาจักร) ซีซัน 1  เป็นรายการเรียลลิตีทางโทรทัศน์ของสหราชอาณาจักร ซึ่งมีชื่อเดียวกันกับของสหรัฐอเมริกา เนโอมี แคมป์เบลล์, เอริน โอคอนเนอร์ และ แคโรไลน์ วินเบิร์ก ได้มาทำหน้าที่เป็นเมนเทอร์ในรายการ โดยรายการได้เริ่มออกอากาศวันที่ 30 กันยายน ค.ศ. 2013 ทางช่อง สกาย ลิฟวิ่ง]
ผู้ชนะในซีซันนี้คือ เอมมา โฮล์มส วัย 18 ปี จาก แคนเทอร์บูรี
ข้อมูลการออกอากาศ.
ตอนที่ 1: Week One.
"ออกอากาศ 30 กันยายน 2556"
เป็นการคัดเลือกผู้เข้าแข่งขันเพื่อให้เหลือสิบสองคนสุดท้าย และแบ่งออกเป็นสามทีม ทีมละสี่คนตามที่เมนเทอร์หรือผู้เข้าแข่งขันได้ตัดสินใจเลือก
ตอนที่ 2: Week Two.
"ออกอากาศ 7 ตุลาคม 2556"
ตอนที่ 3: Week Three.
"ออกอากาศ 14 ตุลาคม 2556"
ตอนที่ 4: Week Four.
"ออกอากาศ 21 ตุลาคม 2556"
ตอนที่ 5: Week Five.
"ออกอากาศ 28 ตุลาคม 2556"
ตอนที่ 6: Week Six.
"ออกอากาศ 4 พฤศจิกายน 2556"
ตอนที่ 7: Week Seven.
"ออกอากาศ 11 พฤศจิกายน 2556"
ตอนที่ 8: Week Eight.
"ออกอากาศ 18 พฤศจิกายน 2556"
ข้อมูลการแข่งขัน.
ตารางการคัดออก.
<br>
 ทีมแคโรไลน์  
 ทีมเอริน  
 ทีมเนโอมี 
#เปลี่ยนทาง ทีมที่ชนะแคมเปญประจำสัปดาห์
#เปลี่ยนทาง ผู้เข้าแข่งขันที่เสี่ยงในการถูกคัดออกในสัปดาห์
#เปลี่ยนทาง ผู้เข้าแข่งขันที่ถูกคัดออกประจำสัปดาห์
#เปลี่ยนทาง ผู้เข้าแข่งขันที่ถูกคัดออกนอกห้องตัดสิน
#เปลี่ยนทาง ผู้เข้าแข่งขันที่ได้ตำแหน่งรองชนะเลิศ
#เปลี่ยนทาง ผู้เข้าแข่งขันที่ได้เป็น "เดอะเฟซ"
หัวใจอยู่นอกที่

หัวใจอยู่นอกที่  เป็นความผิดปกติแต่กำเนิดชนิดหนึ่ง ทำให้หัวใจของผู้ป่วยตั้งอยู่นอกช่องอก อาจเป็นบางส่วนหรือเป็นทั้งหมด หัวใจอยู่นอกที่นี้อาจอยู่ได้หลายที่ เช่น คอ ผนังอก หรือท้อง เป็นต้น ชนิดที่พบบ่อยคือการที่หัวใจอยู่ด้านหน้าของช่องอก โดยยื่นออกมาทางกระดูกสันอกที่มีช่องผิดปกติ
การติดเชื้อในโรงพยาบาล

การติดเชื้อในโรงพยาบาล  คือการติดเชื้อที่เกิดขึ้นในโรงพยาบาลหรือสถานที่อื่นๆ ที่ให้บริการสุขภาพ เช่น บ้านพักผู้ป่วย บ้านพักคนชรา สถานบำบัด ห้องตรวจผู้ป่วยนอก หรืออื่น ๆ การติดเชื้อในโรงพยาบาลเกิดขึ้นได้หลายวิธี เช่น ติดผ่านบุคลากรทางการแพทย์ที่มีเชื้อปนเปื้อนบนร่างกาย อุปกรณ์ที่ปนเปื้อน ผ้าปูที่นอน หรือละอองสารคัดหลั่งที่มีเชื้อ เป็นต้น ที่มาของเชื้ออาจมาจากสิ่งแวดล้อม จากผู้ป่วย จากบุคลากรที่ติดเชื้อ หรืออาจหาแหล่งที่มาของเชื้อไม่พบก็ได้ เชื้ออาจมาจากร่างกายของผู้ป่วยเอง ซึ่งเดิมเป็นเชื้อที่ยังไม่สามารถก่อให้เกิดโรคได้ แต่เมื่อผู้ป่วยรับการรักษาบางอย่าง เช่น การผ่าตัด หรือหัตถการบางประเภท ก็ทำให้เชื้อที่มีอยู่เดิมมีโอกาสทำให้เกิดการติดเชื้อได้ เช่น การติดเชื้อที่แผลผ่าตัด
ศูนย์ควบคุมโรคของประเทศสหรัฐอเมริกา (CDC) ประมาณไว้ว่ามีผู้ติดเชื้อในโรงพยาบาลประมาณ 1.7 ล้านคน จากเชื้อต่าง ๆ ทั้งแบคทีเรีย เชื้อรา และอื่นๆ ทำให้มีผู้เสียชีวิตถึงปีละ 99,000 คน
ชีโร อิมโมบีเล

ชีโร อิมโมบีเล (เกิดวันที่ 20 กุมภาพันธ์ ค.ศ. 1990) เป็นนักฟุตบอลชาวอิตาลี ปัจจุบันลงเล่นให้กับสโมสรฟุตบอลลาซีโอและทีมชาติอิตาลีในตำแหน่งกองหน้า
เขาเริ่มต้นเส้นทางอาชีพกับสโมสร Sorrento ต่อมาในปี ค.ศ. 2009 เขาย้ายไปยูเวนตุส และถูกปล่อยยืมตัวให้กับสามสโมสรที่แตกต่างกัน ก่อนที่จะย้ายไปเจนัวในปี ค.ศ. 2012 ฤดูกาลถัดมาเขาย้ายไปโตรีโน และได้รับรางวัลผู้ทำประตูสูงสุดในเซเรียอา ซึ่งเขาทำได้ 22 ประตูในการลงเล่น 33 นัด ต่อมาเขาย้ายไปโบรุสซีอาดอร์ทมุนท์ด้วยค่าตัว 18 ล้านยูโร และย้ายไปเซบิยาในปี ค.ศ. 2015 แต่ในปี ค.ศ. 2016 เขากลับมาโตรีโนด้วยสัญญายืมตัว และย้ายไปลาซีโอในเดือนกรกฎาคมปีเดียวกัน
อิมโมบีเลลงเล่นให้กับทีมชาติอิตาลีตั้งแต่ปี ค.ศ. 2014 และอยู่ในชุดผู้เล่นที่แข่งขันฟุตบอลโลก 2014 ที่ประเทศบราซิล, ฟุตบอลชิงแชมป์แห่งชาติยุโรป 2016 ที่ประเทศฝรั่งเศส และฟุตบอลชิงแชมป์แห่งชาติยุโรป 2020 ซึ่งทีมชาติของเขาชนะเลิศ
 "ณ วันที่ 11 มีนาคม ค.ศ. 2018 "
 "ณ วันที่ 5 กันยายน ค.ศ. 2021"
 "ณ วันที่ 5 กันยายน ค.ศ. 2021"
ทีมชาติ.
อิตาลี
นักสืบสมองกล

นักสืบสมองกล  เป็นภาพยนตร์แอคชั่นสัญชาติอังกฤษ ที่ออกฉายในปี ค.ศ. 1999 นำแสดงโดย แมททิว บรอเดริก, รูเพิร์ต เอเวอเร็ตต์, โจลี ฟิชเชอร์, มิเชล แทคเทิลเบิร์ค, ไมค์ แฮเกอร์ตี้, แอนดี้ ดิ๊ก, เชอรี โอเตรี่, แดบนีย์ โคลแมน ภาพยนตร์เรื่องนี้มีภาคต่อคือ นักสืบสมองกล 2
เนื้อเรื่องย่อ.
จอห์น บราวน์ เป็นเจ้าหน้าที่รักษาความปลอดภัยซึ่งทำงานผิดพลาด จากการได้รับบาดเจ็บสาหัสในการวางแผนการระเบิดโดยมีเจตนาร้าย เขาถูกนำตัวไปที่ห้องทดลองซึ่งเบรนด้าซึ่งเป็นศัลยแพทย์ด้านศัลยศาสตร์ชั้นนำได้เข้ามาแทนที่แขนขาของเขาด้วยเครื่องมืออันล้ำสมัย ชื่อ “Inspector Gadget” จากนั้น จอห์นพร้อมด้วยเพ็นนี่ หลานสาวของเขาได้ใช้พลังใหม่เพื่อค้นหาว่าใครอยู่เบื้องหลังการระเบิดครั้งนี้
การนำกลับมาสร้างใหม่.
ในเดือนพฤษภาคมปี 2015 มีการประกาศว่าภาพยนตร์เรื่องใหม่ ที่รีบูตจากภาพยนตร์เรื่องนี้กำลังดำเนินงานสร้าง
ปาตริก กูโตรเน

ปาตริก กูโตรเน (เกิด 3 มกราคม ค.ศ. 1998) เป็นนักฟุตบอลชาวอิตาลี ปัจจุบันเล่นในตำแหน่งกองหน้าตัวเป้าให้กับวุลเวอร์แฮมป์ตันวอนเดอเรอส์ และทีมชาติอิตาลี
เส้นทางอาชีพ.
ปาตริก กูโตรเน เกิดที่เมืองโกโม และเริ่มเล่นฟุตบอลครั้งแรกเมื่ออายุ 5 ขวบ ให้กับทีมฟุตบอล Paradiense ซึ่งเป็นทีมสมัครเล่นห้าคน ต่อมาเมื่อเขาอายุ 8 ปี ได้เข้าร่วมทีมเยาวชนของเอซี มิลาน 11 ปีถัดมา เขาได้เลื่อนมาเล่นให้กับทีมรุ่นอายุไม่เกิน 19 ปี
ในเดือนมกราคม ค.ศ. 2017 กูโตรเนได้เลื่อนมาเล่นให้กับทีมชุดใหญ่ ต่อมาวันที่ 21 พฤษภาคม ค.ศ. 2017 เขาลงเล่นครั้งแรกในนัดที่มิลานเปิดบ้านชนะโบโลญญา 3–0 ในเซเรียอา โดยลงมาในฐานะตัวสำรอง นาทีที่ 85 และได้รับใบเหลืองในนัดนั้นด้วย
วันที่ 27 กรกฎาคม ค.ศ. 2017 เขาลงเล่นตัวจริงครั้งแรกในนัดที่มิลานบุกชนะ CSU Craiova สโมสรจากโรมาเนีย 1–0 ในการแข่งขันยูฟ่ายูโรปาลีก รอบคัดเลือกรอบสาม ต่อมาวันที่ 3 สิงหาคม ค.ศ. 2017 เขายิงประตูแรกให้กับมิลานในนัดที่เปิดบ้านชนะ CSU Craiova 2–0 ต่อมาวันที่ 20 สิงหาคม ค.ศ. 2017 เขาทำประตูแรกในเซเรียอา ในนัดเยือนที่ชนะโกรโตเน 0–3 ต่อมาวันที่ 24 สิงหาคม ค.ศ. 2017 เขายิงประตูชัยในนัดบุกชนะ Shkëndija 1–0 ในการแข่งขันยูโรปาลีกรอบเพลย์ออฟ และวันที่ 28 กันยายน เขายิงประตูชัยในนัดที่มิลานชนะ Rijeka 3–2 ในการแข่งขันยูโรปาลีก รอบแบ่งกลุ่ม ต่อมาเขาลงเล่นในฐานะตัวสำรองในการแข่งขันโกปปาอีตาเลีย นัดที่เปิดบ้านพบกับคู่ปรับร่วมเมืองอย่างอินเตอร์มิลาน เขายิงประตูชัยและเป็นประตูแรกของเขาใน Derby della Madonnina
วันที่ 28 มกราคม ค.ศ. 2018 กูโตรเนได้ยิงใส่ลาซีโอ แต่ไม่เป็นประตูเนื่องจากแฮนด์บอล อย่างไรก็ตาม เขาไม่ได้รับการลงโทษที่สั่งห้ามลงเล่น 2 นัด เนื่องจากเป็นการกระทำที่มิได้มีเจตนา
วันที่ 10 กุมภาพันธ์ ค.ศ. 2018 กูโตรเนยิงประตูในนัดบุกชนะสปาล 4–0 ทำให้เขากลายเป็นกองหน้าคนสำคัญของเอซี มิลาน
ทีมชาติ.
กูโตรเนเล่นให้กับทีมชาติอิตาลีชุดเยาวชนตั้งแต่รุ่นอายุไม่เกิน 15-19 ปี เขาลงเล่น 57 นัด ยิงได้ 27 ประตู เขายังเป็นส่วนหนึ่งของชุดทีมชาติเข้าร่วมแข่งขันฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2015 และฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2016
เขาลงเล่นครั้งแรกให้กับทีมชาติรุ่นอายุไม่เกิน 21 ปี เมื่อวันที่ 1 กันยายน ค.ศ. 2017 ในนัดกระชับมิตรที่อิตาลีแพ้สเปน 3–0 สามวันถัดมา เขายิงประตูแรกในนัดที่ชนะสโลวีเนีย 4–1
พยัคฆ์โคตรเพชร

พยัคฆ์โคตรเพชร  เป็นภาพยนตร์แอคชั่นสัญชาติอังกฤษ ที่ออกฉายในปี ค.ศ. 2004 นำแสดงโดย เพียร์ซ บรอสแนน, ซัลมา ฮาเยก, วูดดี ฮาร์เรลสัน, ดอน ชีเดิล
เนื้อเรื่องย่อ.
เรื่องราวของการปฏิบัติการโจรกรรมเพื่อท้าทายเอฟบีไอเริ่มขึ้นเมื่อ แม็กซ์ เบอร์เด็ตต์ และ โลล่า ชิริลโล่ ตัดสินใจปล้นเป็นครั้งสุดท้าย แต่เจ้าหน้าที่ สแตน ลอยด์ กลับไม่ปล่อยให้ทั้งคู่ลอยนวลง่ายๆ เมื่อแผนล่าหัวขโมยคราวนี้มาเหนือชั้นกว่าที่คาดคิด ทุกอย่างติดเซ็นเซอร์รอบทิศบนเรือสำราญที่รอจังหวะให้ทั้งคู่มาติดกับ แสงวับๆ ของเพชรเม็ดงามยั่วขโมยอย่างมาก พวกเขาทั้งสองจะทำอย่างไร
สโมสรกีฬาอีสเทิร์น

สโมสรกีฬาอีสเทิร์น  เป็นสโมสรฟุตบอลและบาสเกตบอลของฮ่องกง สำหรับในด้านฟุตบอล รู้จักกันในชื่อ ทีมฟุตบอลอีสเทิร์น  (ชื่อตามผู้สนับสนุน ทีมฟุตบอลอีสเทิร์นลองไลออนส์ ) และปัจจุบันลงเล่นในฮ่องกงพรีเมียร์ลีก
ชนะเลิศ (1): 2015–16
รองชนะเลิศ (2): 2014–15, 2016–17
ชนะเลิศ (4): 1955–56, 1992–93, 1993–94, 1994–95
รองชนะเลิศ (2): 1986-87, 1991-92
ชนะเลิศ (2): 1947–48, 2012–13
ชนะเลิศ (3): 2004–05, 2009–10, 2010–11, 2011–12
ชนะเลิศ (4): 1983–84, 1992–93, 1993–94, 2013–14
รองชนะเลิศ (2): 1994-95, 2014-15
ชนะเลิศ (10): 1939–40, 1952–53, 1955–56, 1981–82, 1986–87, 1992–93, 1993–94, 2007–08, 2014–15, 2015–16
รองชนะเลิศ (2): 1947–48, 1971–72
ชนะเลิศ (2): 1970–72, 1980–81
ปล้นเร็วฝ่าโคตรพายุ

ปล้นเร็วฝ่าโคตรพายุ  เป็นภาพยนตร์แอคชั่นสัญชาติอังกฤษ ที่ออกฉายในปี ค.ศ. 2018 นำแสดงโดย โทบี เคบเบลล์, แมกกี เกรซ, ไรอัน ควานเทน, เมลิสซา โบโลนา, ราฟท์ อิเนสัน ออกฉายในประเทศสหรัฐอเมริกาในวันที่ 9 มีนาคม ส่วนในประไทยออกฉายวันที่ 15 มีนาคม
เนื้อเรื่องย่อ.
เรื่องราวการลุยระห่ำของนักไล่ล่าพายุหนุ่มที่ร่วมมือกับเจ้าหน้าที่สาวผู้พิทักษ์ทรัพย์สินของรัฐ ในปฏิบัติการหยุดแผนโจรกรรมครั้งอุกอาจที่สุดแห่งประวัติศาสตร์ของกลุ่ม แฮ็คเกอร์มือโปรที่บุกโรงกษาปณ์แห่งอเมริกาเพื่อหวังปล้นเงิน 600 ล้านดอลลาร์มาครอบครอง ในเวลาเดียวกันกับที่พายุเฮอริเคนระดับ 5 ที่รุนแรงที่สุดในศตวรรษกำลังก่อตัวเข้าโจมตีเมืองและพังทุกอย่างราบเป็นหน้ากอง การหยุดแผนปล้นเหนือชั้นไปพร้อมกับการเอาชีวิตรอดจากเฮอร์ริเคนลูกยักษ์
บีรัม ดียุฟ

บีรัม ดียุฟ (เกิดวันที่ 2 กรกฎาคม ค.ศ. 1984) เป็นนักฟุตบอลชาวโกตดิวัวร์ 
สโมสรอาชีพ.
สุโขทัย.
บีรัม ดียุฟ ย้ายมาร่วมสโมสรฟุตบอลจังหวัดสุโขทัยเมื่อฤดูกาล 2559 ภายหลังจากที่สระบุรี สโมสรเก่าของเขา ถูกยุบทีม เขาลงเล่นไทยลีกให้กับสุโขทัยนัดแรกเมื่อวันที่ 5 มีนาคม พ.ศ. 2559 นัดที่บุกไปแพ้ศรีสะเกษที่สนามศรีนครลำดวน 0-2 โดยลงมาเป็นตัวสำรองในนาทีที่ 40 แทนที่โกศวัต ว่องไวลิขิต ต่อมาวันที่ 3 เมษายน เขายิงประตูแรกของฤดูกาล ในนัดที่สุโขทัยบุกชนะสุพรรณบุรี 3-2 ที่สนามกีฬากลางจังหวัดสุพรรณบุรี จบฤดูกาล 2559 เขายิงให้กับสุโขทัย 15 ประตู แบ่งเป็นในลีก 12 ประตู และเอฟเอคัพ 3 ประตู
ต่อมาในฤดูกาล 2560 เขายิงประตูแรกในลีกเมื่อวันที่ 3 เมษายน นัดที่สุโขทัยบุกแพ้แบงค็อก ยูไนเต็ด 2-4 ที่ทรูสเตเดียม โดยในนัดนั้น เขายิงได้สองประตู สรุปแล้วในฤดูกาล 2560 เขายิงประตูในลีกได้ 8 ประตู และหมดสัญญากับสโมสรในฤดูกาลนั้น
ชัยนาท ฮอร์นบิล.
บีรัม ดียุฟ ย้ายเข้าร่วมสโมสรฟุตบอลชัยนาท ฮอร์นบิล เมื่อวันที่ 3 กุมภาพันธ์ พ.ศ. 2561 เขาลงเล่นนัดแรกให้กับชัยนาทเมื่อวันที่ 10 กุมภาพันธ์ ในนัดที่เปิดเขาพลองสเตเดียมเสมอสุพรรณบุรี 0-0 โดยเขาลงมาเป็นตัวสำรองในนาทีที่ 59 แทนที่บารมี ล้มวัฒนะ ต่อมาวันที่ 9 มีนาคม เขายิงประตูแรกกับชัยนาท นัดที่เปิดบ้านแพ้โปลิศ เทโร 2-4 ต่อมาในวันที่ 18 มีนาคม พ.ศ. 2561 เขายิงหนึ่งประตูในนัดที่ชัยนาทบุกไปเสมอแอร์ฟอร์ซ เซ็นทรัล ที่สนามธูปะเตมีย์ 2-2 และในวันที่ 28 มีนาคม บีรัมทำสองประตูในนัดที่บุกไปชนะเชียงราย ยูไนเต็ด ที่สิงห์สเตเดียม 2-1
รพี สุจริตกุล

รพี สุจริตกุล นามเดิม ระพีพงศ์ สุจริตกุล (เกิด 2 ตุลาคม พ.ศ. 2505) เป็นกรรมการผู้ทรงคุณวุฒิในคณะกรรมการกำกับและส่งเสริมการประกอบธุรกิจประกันภัย ด้านการประกันภัย ในรัฐบาลประยุทธ์ จันทร์โอชา กรรมการสภาสถาบันผู้ทรงคุณวุฒิ สถาบันบัณฑิตพัฒนบริหารศาสตร์ อาจารย์พิเศษประจำ คณะนิติศาสตร์ มหาวิทยาลัยธรรมศาสตร์ อดีตเลขาธิการคณะกรรมการกำกับหลักทรัพย์และตลาดหลักทรัพย์ (ก.ล.ต.) อดีตกรรมการสำนักงานป้องกันและปราบปรามการฟอกเงิน เป็นบุตรของเจ้าระวีพันธุ์ สุจริตกุล เจ้านายฝ่ายเหนือ และมีศักดิ์เป็นเหลนของเจ้าแก้วนวรัฐ เจ้าผู้ครองนครเชียงใหม่ องค์ที่ 9 (องค์สุดท้าย)
ประวัติ.
รพี สุจริตกุล เป็นบุตรของเจ้าระวีพันธุ์ สุจริตกุล หรือ เจ้าต่อน กับนายสุชาต สุจริตกุล ต.จ. อดีตนายกเทศมนตรีนครเชียงใหม่, อดีตข้าราชการการเมืองตำแหน่งประจำสำนักนายกรัฐมนตรี มีพี่ชายและพี่สาวร่วมบิดามารดาอย่างละคน คือ
รพี สมรสกับนางจันทวรรณ สุจริตกุล
การศึกษา.
รพี สำเร็จการศึกษาระดับปริญญาตรี ด้านกฎหมาย จาก University of Essex สหราชอาณาจักร และปริญญาโท ด้านกฎหมายจาก University of Bristol สหราชอาณาจักร
การทำงาน.
หลังเรียนจบกฎหมายจากประเทศอังกฤษ เขาเริ่มทำงานเป็นนิติกร ประจำฝ่ายกฎหมายของธนาคารแห่งประเทศไทย จนกระทั่งเมื่อปีการจัดตั้งสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เขาจึงเป็นส่วนหนึ่งของบุคลากรที่โอนย้ายไปทำงานประจำที่สำนักงาน ก.ต.ล. ใช้ระยะเวลาประมาณ 12 ปี ในตำแหน่งสูงสุดคือ ผู้ช่วยเลขาธิการอาวุโส เขาจึงตัดสินใจลาออกจากหน่วยงานของราชการ เมื่อปี พ.ศ. 2547 ต่อมารพี เขาทำงานที่ธนาคารกสิกรไทย ตามคำชักชวนของประสาร ไตรรัตน์วรกุล
ในปี พ.ศ. 2557 เขาได้รับแต่งตั้งเป็นคณะกรรมการนโยบายและกำกับดูแลรัฐวิสาหกิจตาม คำสั่งคณะรักษาความสงบแห่งชาติ ที่ 75/2557 
ในปี พ.ศ. 2558 เขาได้รับแต่งตั้งเป็นเลขาธิการคณะกรรมการกำกับหลักทรัพย์และตลาดหลักทรัพย์ (ก.ล.ต.)
คัง ซู-อิล

คัง ซู-อิล (15 กรกฎาคม ค.ศ. 1987 –) เป็นนักฟุตบอลชาวเกาหลีใต้ ในตำแหน่งกองหน้า เคยลงเล่นให้กับสโมสรฟุตบอลราชบุรี มิตรผล และตราด ในไทยลีก เขาเคยได้รับรางวัลเอ็มวีพีในอาร์ลีก ฤดูกาล 2008 
เส้นทางอาชีพ.
คัง ซู-อิล มีมารดาเป็นชาวเกาหลี และบิดาเป็นชาวแอฟริกัน-อเมริกัน อิลออกจากมหาวิทยาลัยและเข้าร่วมทีมอินชอนยูไนเต็ดในปี พ.ศ. 2550 เพื่อหาเงินเลี้ยงครอบครัว ภายหลังจากที่มารดาของเขาบาดเจ็บที่หลัง เขาย้ายไปเชจูยูไนเต็ดในปี พ.ศ. 2554 และถูกปล่อยยืมตัวให้กับโปฮัง สตีลเลอส์ ในฤดูกาล 2557
ในปี พ.ศ. 2558 คัง ซู-อิล ถูกเรียกติดทีมชาติเกาหลีใต้ แต่กลับพบสารกระตุ้นจากการใช้น้ำยาปลูกหนวด ทำให้เขาไม่สามารถลงเล่นให้กับทีมชาติได้
เมื่อวันที่ 22 ธันวาคม พ.ศ. 2560 คัง ซู-อิล ย้ายไปร่วมทีมราชบุรี มิตรผล สโมสรในไทยลีก โดยทางสโมสรมีการเปิดตัวและนักเตะชูผ้าพันคออย่างเป็นทางการ ต่อมาวันที่ 9 กุมภาพันธ์ พ.ศ. 2561 เขาลงเล่นนัดแรกของฤดูกาลในนัดที่ราชบุรีบุกไปแพ้บุรีรัมย์ ยูไนเต็ด 1-2 ที่ช้างอารีนา และในวันที่ 24 กุมภาพันธ์ เขายิงประตูแรกในลีก นัดที่บุกไปแพ้การท่าเรือ 2-3 ที่แพตสเตเดียม
วันที่ 1 เมษายน พ.ศ. 2561 เขาทำแฮตทริกแรกในนัดที่ราชบุรีเปิดบ้านเอาชนะราชนาวี 4-0
พระเจ้ามังฆ้องที่ 2

พระเจ้ามังฆ้องที่ 2 (9 ตุลาคม 1446 – 7 เมษายน 1501) เป็นกษัตริย์แห่งอังวะใน ค.ศ. 1480 ถึง 1501 ตลอดรัชสมัย 20 ปีเป็นจุดเริ่มต้นของความเสี่อยถอยของอังวะในการควบคุมพื้นที่พม่าตอนบน ยะแม่ที่น ภูมิภาคทางตะวันออกของอังวะ ก่อกบฏหลังพระเจ้ามังฆ้องขึ้นครองราชย์และเป็นอิสระตลอดรัชสมัย ภูมิภาคแปรและสารวดีตอนใต้ก่อกบฏใน ค.ศ. 1482 และยังคงเป็นอิสระ ในช่วงกลางคริสต์ทศวรรษ 1490 กลุ่มรัฐไทใหญ่แห่งโม่ญี่น โม่ก้อง, เมืองมีด และกะเล่ ต่างแยกออกไปและเริ่มรุกรานดินแดนอังวะตอนเหนือ พระเจ้ามังฆ้องทรงพึ่งพาความช่วยเหลือทางทหารจากพระเจ้าเมงจีโย อุปราชตองอูมากขึ้น เมื่อสิ้นรัชสมัยของพระองค์กลับเป็นฝ่ายตองอูที่ขึ้นมามีอำนาจเหนืออังวะ
พระเจ้ามังฆ้องสถาปนาพระราชโอรสองค์ใหญ่คือสีหสุระที่ 2 เป็นกษัตริย์และปกครองร่วมกับพระองค์เป็นเวลา 15 ปี แต่พระเจ้าสีหสุระที่ 2 ก็สวรรคตเพียง 1 เดือนก่อนที่พระเจ้ามังฆ้องที่ 2 จะสวรรคตในเดือนเมษายน ค.ศ. 1501 โดยผู้สืบราชบัลลังก์คือพระราชโอรสองค์เล็ก ชเวนันจอชิน (นรปติที่ 2)
ช่วงที่เป็นมกุฎราชกุมาร.
พระเจ้ามังฆ้องที่ 2 เป็นพระราชโอรสองค์ใหญ่ในพระเจ้าสีหสุระแห่งอังวะ ผู้แต่งตั้งพระองค์เป็นมกุฎราชกุมารในรัชสมัยของพระองค์ (1468–1480) และได้รับที่ดินศักดินาที่ภูมิภาค Dabayin บรรดาพระอนุชาของพระองค์ปกครองหลายภูมิภาค โดยพระปิตุลามังศรีชวาและตะโดเมงสอปกครองภูมิภาคแปรและสารวดีตอนใต้ ตามลำดับ
ทาดาโนบุ อาซาโนะ

ทาดาโนบุ ซาโต (; โรมาจิ: "Satō Tadanobu"; 27 พฤศจิกายน พ.ศ. 2516) เป็นที่รู้จักในชื่อ ทาดาโนบุ อาซาโนะ (; โรมาจิ: "Asano Tadanobu") เป็นนักแสดงและนักดนตรีชาวญี่ปุ่น
ชีวิตตอนต้น.
อาซาโนะเกิดที่ย่านฮมมากุในโยโกฮามะ เป็นบุตรของยูกิฮิซะ ซาโต (; โรมาจิ: "Satō Yukihisa") ศิลปิน กับมารดาชื่อจุงโกะ  ส่วนตาของเขาชื่อวิลลาร์ด โอเวอริง (Willard Overing) สัญชาติอเมริกัน ซึ่งอาซาโนะไม่เคยพบมาก่อน อาซาโนะจึงมีเชื้อสายนอร์เวย์และดัตช์มาจากตา เขามีพี่ชายคนหนึ่งชื่อคูจุง ซาโต ซึ่งเป็นนักดนตรีและร่วมหุ้นกับบริษัทของอาซาโนะและบิดา
การทำงาน.
อาซาโนะเข้าสู่วงการบันเทิง โดยมีบิดาเป็นผู้จัดการ เขารับงานในซีรีส์เรื่อง "คิมปาจิเซ็นเซ" (Kinpachi Sensei) ขณะอายุ 16 ปี เขารับงานภาพยนตร์เรื่องแรกในปี พ.ศ. 2533 คือเรื่อง "บาตาอาชิคิงเกียว" (Bataashi Kingyo) แต่ภาพยนตร์ที่สร้างชื่อเสียงแก่เขาคือเรื่อง "ฟรายด์ดรากอนฟิช" (Fried Dragon Fish) ในปี พ.ศ. 2536 ที่กำกับโดยชุนจิ อิวาอิ ส่วนภาพยนตร์ที่ทำให้เขาเป็นที่รู้จักในระดับนานาชาติคือภาพยนตร์เรื่อง "มาโบโรชิ โนะ ฮิการิ" (Maboroshi no Hikari) ในปี พ.ศ. 2538 ที่กำกับโดยฮิโรกาซุ โคเรเอดะ และมีภาพยนตร์เรื่องอื่น ๆ เช่น "โกฮัตโตะ" (2542) และ "ซาโตอิชิ" (2546) ตามลำดับ
ในปี 2546 อาซาโนะแสดงภาพยนตร์เรื่อง "ชะ โนะ อาจิ" (Cha no Aji) ซึ่งได้ฉายในเทศกาลภาพยนตร์กานเมื่อปี 2547 โดยในปี 2546 เขาได้แสดงนำในภาพยนตร์ไทยเรื่อง "เรื่องรัก น้อยนิด มหาศาล" คู่กับสินิทธา บุญยศักดิ์ และเฌอมาลย์ บุญยศักดิ์ และแสดงในภาพยนตร์ไทยเรื่อง "คำพิพากษาของมหาสมุทร" (2549) ทั้งสองเรื่องกำกับโดยเป็นเอก รัตนเรือง ปี 2547 เขารับบทเป็นเจงกิสข่านวัยหนุ่มในภาพยนตร์เรื่อง "มองโกล" กำกับโดยเซอร์เกย์ โบดรอฟ ปี 2552 เขาแสดงนำในภาพยนตร์เรื่อง "วิยงโนะสึมะ 〜โอโตโทะทัมโปโปะ〜" (Viyon No Tsuma 〜ōtō to tanpopo〜) โดยรับบทเป็นนักเขียนขี้เมา ในปี 2554 เขารับบทเป็นโฮกุนสหายของธอร์จากธอร์ เทพเจ้าสายฟ้า ของภาพยนตร์มาร์เวล โดยกลับมาแสดงอีกครั้งใน "ธอร์ เทพเจ้าสายฟ้าโลกาทมิฬ" (2556) และ "" (2560)
นอกจากงานแสดง เขายังเป็นผู้กำกับโฆษณาทางรายการโทรทัศน์แก่ชาราอดีตภรรยา นอกจากนี้เขายังเป็นนักดนตรี โดยตั้งวงมัค-วันพอยต์ซิกซ์เซเวน (MACH-1.67) กับผู้กำกับโซโงะ อิชิอิตั้งแต่ปี 2539 บางครั้งอาซาโนะก็เล่นให้กับวงพีซพิล (Peace Pill) และซาฟารี (Safari)
ชีวิตส่วนตัว.
อาซาโนะพบกับชารา นักร้องเจป็อป ครั้งแรกในภาพยนตร์เรื่อง "ปิกนิก" (PiCNiC) ซึ่งกำกับโดยชุนจิ อิวาอิ เมื่อปี 2537 ทั้งสองแต่งงานกันในเดือนมีนาคม 2538 ซึ่งในปีนั้นชาราก็ให้กำเนิดบุตรคนแรกคือซูมิเระ เมื่อวันที่ 4 กรกฎาคมปีนั้น และมีบุตรชายอีกคนในปี 2542 ครั้นในเดือนกรกฎาคม 2552 ชาราได้ประกาศในเว็บไซต์ส่วนตัวว่าเธอและอาซาโนะเลิกรากันด้วยดี และเธอได้รับสิทธิในการเลี้ยงดูบุตรทั้งสองคน
พระเจ้าสีหสุระที่ 2 แห่งอังวะ

พระเจ้าสีหสุระที่ 2 แห่งอังวะ (1474–1501) กษัตริย์ผู้ปกครองร่วมแห่ง อาณาจักรอังวะ โดยปกครองร่วมกับพระราชบิดาของพระองค์ พระเจ้ามังฆ้องที่ 2 เป็นเวลา 15 ปี เมื่อพระชนมายุได้ 6 พรรษาพระราชบิดาของพระองค์ได้ขึ้นสืบราชบัลลังก์แห่งอังวะพร้อมกับสถาปนาพระองค์เป็น ทายาทผู้มีสิทธิโดยตรง ใน ค.ศ. 1485 ขณะพระชนมายุเพียง 11 พรรษาพระองค์ได้ขึ้นเป็นกษัตริย์ร่วม พระองค์ประทับพระราชวังเดียวกับพระราชบิดาพร้อมได้รับพระราชทานเศวตฉัตร (ฉัตรขาว) อันเป็นสัญลักษณ์ของผู้ปกครอง พระองค์ปกครองร่วมกับพระราชบิดาของพระองค์เป็นเวลา 15 ปี แต่พระองค์สวรรคตเพียง 1 เดือนก่อนที่พระราชบิดาของพระองค์จะสวรรคต พระเจ้ามังฆ้องที่ 2 ต้องเผชิญหน้ากับการก่อกบฏตลอดรัชสมัยจึงสถาปนาพระราชโอรสเป็นกษัตริย์ร่วมเพราะต้องการความจงรักภักดีของพระราชโอรส พระเจ้ามังฆ้องที่ 2 สวรรคตเมื่อวันที่ 7 เมษายน ค.ศ. 1501 และราชบัลลังก์สืบทอดโดยพระราชโอรสองค์เล็กของพระองค์ พระเจ้าชเวนันจอชิน (นรปติที่ 2)
ยุทธการที่บลัดดีกัลช์

ยุทธการที่บลัดดีกัลช์ เกิดขึ้นบนบริเวณรอบ Manoir de Donville หรือ เนินเขา 30 (กองทัพสหรัฐตั้งชื่อให้) ประมาณ 1 ไมล์ (1.6 กิโลเมตร) ทางตะวันตกเฉียงใต้ของเมืองคาร์เรนทันในนอร์ม็องดี ฝรั่งเศส เมื่อวันที่ 13 มิถุนายน ค.ศ. 1944 
ด้วยเกี่ยวข้องกับส่วนหนึ่งของฝ่ายเยอรมัน กองพลเอ็สเอ็ส-พันเซอร์แกรนาเดียร์ที่ 17 และกรมทหารฟัลเชียร์มเยเกอร์ที่ 6 และฝ่ายอเมริกา กรมทหารราบโดดร่ม(PIR) ที่ 501, 502 และ 506 ของกองพลโดดร่มที่ 101 แห่งสหรัฐ ได้รับการเสริมกำลังโดยส่วนหนึ่งของกองพลยานเกราะที่ 2 แห่งสหรัฐ
ในระหว่างการสู้รบ คฤหาสน์ชนบทของ Manoir de Donville ได้กลายเป็นศูนย์บัญชาการของกองทัพเยอรมัน ทหารอเมริกันได้ตั้งฉายาของถนนที่ไปยังคฤหาสน์ว่า "บลัดดีกัลช์" ภายหลังสถานที่นี้ได้ถูกกล่าวถึงภาพยนตร์ตะวันตกที่ยอดนิยม
การระบาดของโรคพิษสุนัขบ้าในประเทศไทย พ.ศ. 2561

เกิดการระบาดของโรคพิษสุนัขบ้าในประเทศไทยในปี 2561 จนถึงวันที่ 8 มีนาคม 2561 มีรายงานผู้ป่วยยืนยันแล้ว 345 คน โดยจังหวัดร้อยเอ็ดมากที่สุด 69 คน และจนถึงวันที่ 16 มีนาคม พบผู้เสียชีวิตแล้ว 5 คน
สำนักควบคุม ป้องกันและบำบัดโรคสัตว์ กรมปศุสัตว์รายงานว่าตรวจพบไวรัสโรคพิษสุนัขบ้าในสัตว์ 341 ตัว ใน 40 จังหวัดทั่วประเทศ เพิ่มขึ้นจากช่วงเดียวกันของปี 2560 ถึง 2 เท่า พบว่าสัตว์ที่คิดเชื้อร้อยละ 91.3 เป็นหมา และร้อยละ 2.03 เป็นแมว ในจำนวนนี้ร้อยละ 60.25 เป็นสัตว์มีเจ้าของ และร้อยละ 32.61 เป็นสัตว์จรจัด กรมปศุสัตว์กล่าวโทษว่าเจ้าของสัตว์เลี้ยงไม่นำสัตว์ไปฉีดวัคซีน ส่วนสื่อบางแห่งรายงานว่า ไม่มีวัคซีนให้พร้อม กรมปศุสัตว์คาดว่าจะฉีดวัคซีนหมาและแมว 10 ล้านตัวทั่วประเทศภายในเดือนกันยายน
บีบีซีไทยรายงานว่า องค์กรปกครองส่วนท้องถิ่นหลายพื้นที่หยุดฉีดวัคซีนให้กับสัตว์ในช่วง 1–2 ปีที่ผ่านมา เนื่องจากถูกสำนักงานการตรวจเงินแผ่นดิน (สตง.) ทักท้วงว่า อปท. ไม่มีภารกิจจัดหาวัคซีนป้องกันโรคพิษสุนัขบ้าให้กับประชาชน "ประชาไท" และ "Hfocus" รายงานว่า นายกเทศมนตรีนครรังสิตกล่าวว่า ที่ผ่านมาพื้นที่ของเขาได้รับผลกระทบจากการท้วงติงจาก สตง. ค่อนข้างมาก และอาจเป็นเหตุที่ทำให้สถานการณ์ดูรุนแรงขึ้นในหลายพื้นที่ อย่างไรก็ตาม ในปีนี้รัฐบาลได้จัดสรรงบให้ท้องถิ่นฉีดวัคซีนเองทำให้ปัญหาทุเลาลง ฝ่ายผู้ว่า สตง. แถลงว่าเป็นความเข้าใจคลาดเคลื่อน และเคยมีทำหนังสือด่วนที่สุดแจ้งไปทางทุกจังหวัดตั้งแต่กลางปี 2558 แล้ว
วันที่ 27 มีนาคม 2561 มีชายอายุ 39 ปีเสียชีวิตในจังหวัดพัทลุงจากโรคพิษสุนัขบ้า หลังถูกลูกสุนัขเลี้ยงข่วนเมื่อ 1 เดือนที่แล้ว วันที่ 20 เมษายน 2561 มีเด็กหญิงอายุ 15 ปีเสียชีวิตในจังหวัดหนองคายจากโรคพิษสุนัขบ้า โดยญาติเล่าว่าถูกลูกสุนัข 2 เดือนข่วนที่ลำคอเป็นรอยถลอกเล็ก ๆ เมื่อเดือนธันวาคม 2560 เป็นผู้เสียชีวิตรายที่ 8
วันที่ 24 เมษายน 2561 มีการชุมนุมเรียกร้องให้อธิบดีกรมปศุสัตว์และพวกลาออกจากตำแหน่งเนื่องจากการจัดซื้อวัคซีนป้องกันโรคพิษสุนัขบ้าไม่โปร่งใส ทำให้เกิดการเรียกคืนและขาดตลาด
ชีน-มโย่เมียะ

ชีน-มโย่เมียะ ([ʃɪ̀ɰ̃ mjó mjaʔ]; ประมาณคริสต์ทศวรรษ 1490 – ประมาณคริสต์ทศวรรษ 1520) เป็นพระนมของพระเจ้าตะเบ็งชะเวตี้แห่งราชวงศ์ตองอู และพระราชมารดาของพระเจ้าบุเรงนอง ใน ค.ศ. 1516 พระนางและพระสวามีคือเมงเยสีหตูได้เข้ามาเป็นข้าราชสำนักตองอูตั้งแต่พระเจ้าตะเบ็งชะเวตี้ยังเป็นทารก ตามพระราชพงศาวดารกล่าวว่าพระนางเป็นทายาทรุ่นที่ 5 ของพระเจ้าสีหตู ปฐมกษัตริย์แห่งอาณาจักรปี้นยะ (ครองราชย์; 1310–1325) กับพระอัครมเหสีมิสออูจากราชวงศ์พุกาม แต่จากประวัติที่เล่าต่อกันมากล่าวว่าพระนางและพระสวามีเป็นคนธรรมดาสามัญจากพุกามหรือตองอู
ในพงศาวดารกล่าวไว้อีกว่าได้มีการสถาปนาพระนางเป็นพระราชวงศ์ ภายหลังจากพระนางสิ้นพระชนม์เมื่อประมาณคริสต์ทศวรรษ 1520 ในฐานะข้าราชสำนัก และพระนางไม่ทันได้เห็นพระโอรส-ธิดาทั้ง 4 ได้เป็นพระราชวงศ์ชั้นสูงของราชวงศ์ตองอู ตั้งแต่พระราชบุตรองค์ใหญ่ ขิ่นโปนสอ ได้เป็นพระอัครมเหสีของพระเจ้าตะเบ็งชะเวตี้ใน ค.ศ. 1530 และพระราชบุตรองค์ที่ 2 จะเด็ด ได้อภิเษกกับตะขิ่นจี พระขนิษฐาต่างพระราชมารดาของพระเจ้าตะเบ็งชะเวตี้ใน ค.ศ. 1534 พระสวามีของพระนางได้อภิเษกอีกครั้งหลังจากที่พระนางสิ้นพระชนม์แล้วกับพระขนิษฐาของพระนางพร้อมกับได้รับการสถาปนาเป็นอุปราชแห่งตองอู ระหว่าง ค.ศ. 1540–1549 และในระหว่างรัชสมัยของพระเจ้าบุเรงนองพระโอรสอีก 2 พระองค์ได้รับการสถาปนาเป็นอุปราชแห่งเมาะตะมะและแปร พร้อมกับได้รับพระอิสริยยศเป็นเมงเยสีตูและตะโดธรรมราชาที่ 2 ใน ค.ศ. 1552 และสีตู พระเชษฐาหรือพระอนุชาของพระนางได้รับแต่งตั้งเป็นเจ้าเมืองพุกามใน ค.ศ. 1551
ดับชีพจรล่านรก

ดับชีพจรล่านรก (อังกฤษ: Blood Work) เป็นภาพยนตร์อเมริกันปี พ.ศ. 2545 ซึ่งในส่วนของนิยาย Blood Work ภาษาไทยก็ใช้ชื่อว่า ภารกิจเลือด เป็นงานเขียนของไมเคิล คอนเนลล์ลี
เนื้อเรื่องย่อ.
เรื่องราวเกี่ยวกับ เทอร์รี่ แม็กเคเล็บ อดีตเจ้าหน้าที่เอฟบีไอ เพิ่งได้รับการผ่าตัดเปลี่ยนหัวใจ จึงตั้งใจจะอาศัยอย่างเรียบง่าย ไม่มีการสืบสวน หรือไล่ล่า แต่แล้ววันหนึ่งเขาได้พบกับกราเซียล่า ริฟเวอร์ส ผู้ซึ่งมาขอร้องให้ช่วยเหลือในการสืบคดี และได้รู้ความจริงว่าหัวใจที่เขาได้รับมานั้นเป็นของกลอเรีย น้องสาวของเธอที่ถูกฆาตกรรม แม็กเคเล็บเริ่มสงสัยจึงเริ่มสืบคดี เมื่อเขาเริ่มสืบคดีจริงจังก็ได้พบว่าตำรวจมองข้ามรายละเอียดสำคัญหลายจุด จากคดีที่เหมือนกับคดีฆาตกรรมชิงทรัพย์ธรรมดาก็กลายเป็นคดีซ้บซ้อนโดยฆาตกรที่เฉียบแหลม
เฟราเอินเฟ็ลท์

เฟราเอินเฟ็ลท์  เป็นเมืองหลวงของรัฐทัวร์เกา ประเทศสวิตเซอร์แลนด์ ตั้งอยู่ทางทิศตะวันออกเฉียงเหนือจากนครซือริชไปราว 45 กิโลเมตร ชื่อเฟราเอินเฟ็ลท์ปรากฎในเอกสารครั้งแรกในปี 1246 ว่า "Vrowinvelt" (โฟรวอินเฟ็ลท์) ประชากรร้อยละ 42 นับถือโปรเตสแตนต์ รองลงมาร้อยละ 37 นับถือโรมันคาทอลิก ประชากรราวร้อยละ 23 ของเมืองเป็นพลเมืองต่างชาติ
ศรีรัช อุดดอลา

มีร์จา มุฮัมหมัด ศรีรัช อุดดอลา  เป็นขุนนางผู้ครองเบงกอลคนสุดท้ายภายใต้จักรวรรดิโมกุล ก่อนที่เบงกอลจะถูกบริษัทอินเดียตะวันออกของบริเตนเข้าปกครองและแผ่ขยายดินแดนไปทั่งอนุทวีปอินเดีย เขาขึ้นครองตำแหน่งเจ้าพระยาเบงกอลต่อจาก อาลีวาร์ดี คาน ผู้เป็นตาในปี 1756 ขณะมีอายุได้ 23 ปี เขาใช้นโยบายแข็งกร้าวต่ออังกฤษและส่งทหารเข้ายึดเมืองกัลกัตตาซึ่งอยู่ในบังคับของอังกฤษ อย่างไรก็ตาม ในศึกกับอังกฤษนั้น เขาถูกทรยศโดยมีร์ จาฟาร์ แม่ทัพในยุทธการที่ปลาศี ส่งผลให้กองทหารอังกฤษของพันเอกรอเบิร์ต ไคลฟ์ เข้ายึดและปกครองแคว้นเบงกอลทั้งหมด 
ในขณะที่ยุทธการที่ปลาศีกำลังดำเนินอยู่ ฝ่ายเบงกอลก็สูญเสียมีร์ มาดาม แม่ทัพคนสำคัญและคนสนิทของศรีรัช ศรีรัชเสียใจกับความสูญเสียนี้ และขอคำปรึกษาจากมีร์ จาฟาร์ ซึ่งก็ได้รับคำแนะนำว่าควรถอนทัพในวันนั้น แล้วศรีรัชได้ทำสิ่งผิดพลาดที่สุดโดยการสั่งให้ยุติการรบ ซึ่งโดยคำสั่งนั้น ทหารแต่ละกรมกองต้องกลับค่ายของตน เป็นการเปิดโอกาสให้พันเอกไคลฟ์ นำกำลังอังกฤษเข้าโจมตีทหารเบงกอลที่กำลังกลับเข้าค่าย
การจู่โจมฉับพลับทำให้กองทหารเบงกอลสูญเสียระเบียบ เมื่อคิดได้ว่าไม่มีทางสู้ ศรีรัชก็รีบหนีลงเรือเล็ก แต่เมื่อไปถึงปัฏนาเขาก็ถูกจับกุมโดยทหารของจาฟาร์ เขาถูกนำตัวไปประหารชีวิตในวันที่ 2 กรกฎาคม 1757 โดยคำสั่งของมีร์ มีรุน บุตรชายของจาฟาร์ ซึ่งเป็นหนึ่งในข้อตกลงระหว่างจาฟาร์กับบริษัทฯ
อูเวอ โรเซินแบร์ค

อูเวอ โรเซินแบร์ค  เกิดเมื่อวันที่ 27 มีนาคม ค.ศ.1970 เป็นนักออกแบบเกมชาวเยอรมันและผู้ร่วมก่อตั้ง Lookout Games เขาเริ่มเป็นที่รู้จักกับเกมการ์ด "Bohnanza" ซึ่งประสบความสำเร็จทั้งในเยอรมนีและต่างประเทศ นอกจากนี้เขายังได้ออกแบบ "Agricola" ซึ่งเป็นเกมที่มีการเปลี่ยนแปลงรูปแบบซึ่งชิงตำแหน่งเกมที่มีคะแนนสูงสุดใน BoardGameGeek.com แทน "Puerto Rico" ในเดือนกันยายน 2008 และอยู่ในอันดับต้น ๆ ของการจัดอันดับจนถึงเดือนมีนาคม 2010
โรเซินแบร์คเป็นที่รู้จักกันดีในด้านการพัฒนาระบบเกมที่มีความซับซ้อน ยูโรเกมส์ และกลไกการเล่นการ์ดเกมที่ทันสมัย หลายเกมของเขาได้รับการยอมรับว่าเป็นดีเยี่ยมสำหรับเล่นคนเดียว
โรเซินแบร์คเกิดในเอาริช (Aurich) ประเทศเยอรมนี เริ่มใช้เวลาส่วนใหญ่ในพัฒนากลไกของเกมตั้งแต่อายุได้ 12 ปี เขาได้เผยแพร่เกมเล่นทางไปรษณีย์ในช่วงที่เรียนอยู่ ในขณะที่ยังอยู่ในวิทยาลัย บริษัท Amigo ได้ตีพิมพ์เกมแรกที่ความสำเร็จมากของเขา เกม Bohnanza นับตั้งแต่จบการศึกษาด้านสถิติในดอร์ทมุนท์ (วิทยานิพนธ์ของเขาคือเรื่อง "การแจกแจงความน่าจะเป็นในหน่วยความจำ") อาชีพหลักของเขาคือการพัฒนาเกม
ในปี 2000 เขาได้ก่อตั้ง บริษัท Lookout Games รวมกับนักออกแบบเกมคนอื่น เริ่มจากการตีพิมพ์ภาคเสริมของเกม Bohnanza เป็นจำนวนมาก บางส่วนด้วยความร่วมมือกับ Hanno Girke โครงการขนาดใหญ่เมื่อแรกเริ่มได้รับการเผยแพร่เป็นครั้งแรกที่สำนักพิมพ์อื่น ๆ เช่น Amigo และ Kosmos
ตั้งแต่ปี 2005 โรเซินแบร์คได้ให้ความสำคัญกับเกมกลยุทธ์ที่ซับซ้อน โดยมีธีมทางเศรษฐกิจ โดยมีเกมแรกอย่าง Agricola ได้รับการเปิดตัวในเดือนตุลาคมปี 2007 และชนะรางวัลพิเศษ ของSpiel des Jahres สำหรับเกมที่ซับซ้อนที่ดีที่สุดของปี 2008 และได้กลายเป็นหลัก ในยูโรเกมส์แบบวางคนงาน เกมที่สองในซีรีส์นี้ "Le Havre" ได้รับการตีพิมพ์ในเดือนตุลาคม 2008 และเกมที่ได้รับการจัดอันดับสูงสุดของเขาคือ Caverna ซึ่งจัดอยู่ในอันดับที่ 11 ใน BoardGameGeek.com ณ เดือนตุลาคม 2017
เขาแต่งงานกับซูซาน บอล์เดอร์ส ในวันที่ 18 พฤษภาคม 2007 และอาศัยอยู่ในกือเทิร์สโลและทำงานที่สตูดิโอในดอร์ทมุนท์
คุณมีวัวสองตัว

"คุณมีวัวสองตัว"  สื่อถึงรูปแบบของการเสียดสีทางการเมือง (political satire) ที่มีการสมมุติฉากต่าง ๆ เกี่ยวกับสิ่งที่เกิดขึ้นกับวัวในจินตนาการเพื่อแสดงถึงการทำงานของระบบทางการเมืองแบบต่าง ๆ
ความเป็นมา.
มุขตลกแบบนี้ได้รับความสนใจในหมู่นักวิชาการในสหรัฐอเมริกาตั้งแต่ ค.ศ. 1944 บททความใน "The Modern Language Journal" เขียนถึงรายการในรูปแบบดั้งเดิมดังนี้
บิล เชอร์ค (Bill Sherk) กล่าวว่ารายการเหล่านี้ได้หมุนเวียนทั่วทั้งสหรัฐตั้งแต่ประมาณ ค.ศ. 1936 ภายใต้ชื่อ "นิทานคติสอนใจของลัทธิ" (Parable of the Isms)
การใช้ที่โดดเด่น.
Richard M Steers และ Luciara Nardon ใช้ "วัวสองตัว" ในหนังสือของพวกเขาเกี่ยวกับเศรษฐกิจโลก เพื่อแสดงถึงแนวคิดความแตกต่างระหว่างวัฒนธรรม พวกเขาเขียนมุขตลกแบบนี้:
ที่ตลกเพราะว่าพวกมันเป็นการล้อเลียนวัฒนธรรมต่าง ๆ จากความจริง Steers และ Nardon ยังกล่าวว่าควรใช้มุขตลกนี้อย่างระมัดระวังคนเนื่องจากคนอื่นอาจคิดว่ามุขตลกเหล่านี้แสดงถึงการเหมารวมทางวัฒนธรรม (cultural stereotype)
ดูเพิ่ม.
<templatestyles src="Reflist/styles.css" />
พระครูพิพัฒนธรรมคุณ (จรินทร์ วิจิตฺตโก)

พระครูพิพัฒนธรรมคุณ (หลวงเตี่ยจรินทร์) อดีตเจ้าอาวาสวัดประชุมคงคา อดีตเจ้าคณะอำเภอบางละมุง ท่านเป็นเกจิดังของอำเภอบางละมุง จังหวัดชลบุรี ท่านเป็นผู้บุกเบิกสร้างถาวรวัตถุให้กับวัดประชุมคงคา จนมีความเจริญรุ่งเรืองในทุก ๆ ด้าน ดังที่เห็นอยู่ในปัจจุบัน ทางวัดประชุมคงคายังคงเก็บรักษาสังขารท่านอยู่ในโรงไว้ในเจดีย์ของวัดจนถึงปัจจุบัน ให้พุทธศาสนิกชนได้เข้าไปกราบไหว้สังขารของหลวงเตี่ย
ประวัติ.
หลวงเตี่ย ท่านมีนามเดิมว่า " จรินทร์ " นามสกุล " ชินวัฒน์ " เกิดเมื่อวันศุกร์ที่ ขึ้น 15 ค่ำ เดือน 8 ปีชวด ตรงกับวันที่ 28 มิถุนายน พ.ศ. 2455 โยมบิดาชื่อ นาย ชิต โยมมารดาชื่อ นาง ฮวย ชินวัฒน์ ณ บ้านปุณเฒ่าม้า ตำบลหนองกะขะ อำเภอพานทอง จังหวัดชลบุรี
อุปสมบท.
หลวงเตี่ย อุปสมบท เมื่อวันพฤหัสบดีที่ ขึ้น 13 ค่ำ เดือน 7 ปีวอก ตรงกับวันที่ 16 มิถุนายน พ.ศ. 2475 (อายุ 20 ปี) เมื่อเวลา 15.25 น. ณ พัทธสีมาวัดบ้านไร่ ตำบลมาบโป่ง อำเภอพานทอง จังหวัดชลบุรี โดยมีท่าน
- พระอุปัชฌาย์ พระครูไพศาลสารธรรม (ปี่ อินฺทโชโต) วัดโคกท่าเจริญ ตำบลท่าตะกูด อำเภอพานทอง จังหวัดชลบุรี
- พระกรรมวาจารย์ พระครูไพโรจน์สังฆกิจ (หลวงพ่อช่วง) วัดโป่งตามุข ตำบลหนองหงส์ อำเภอพานทอง จังหวัดชลบุรี
- พระอนุสาวนาจารย์ พระอธิการหลง วัดบ้านไร่ ตำบลมาบโป่ง อำเภอพานทอง จังหวัดชลบุรี
หลวงเตี่ยจรินทร์ ได้รับฉายาทางธรรมว่า " วิจิตฺตโก "
เมื่อหลวงเตี่ยอุปสมบทแล้ว ได้อยู่จำพรรษาที่วัดบ้านไร่ 1 พรรษา
มรณภาพ.
พระครูพิพัฒนธรรมคุณ (หลวงเตี่ยจรินทร์) ท่านมรณภาพเมื่อวันเสาร์ที่ 16 ธันวาคม พ.ศ. 2543 ณ โรงพยาบาลในกรุงเทพฯ สิริอายุได้ 88 ปี พรรษาที่ 68
สโมสรฟุตบอลตราดในฤดูกาล 2561

สโมสรฟุตบอลจังหวัดตราดในฤดูกาล 2561 เป็นฤดูกาลที่ 5 ของ ตราด เอฟซี ใน ไทยลีก 2. ฤดูกาลนี้ตราดได้เข้าร่วมการแข่งขันใน ไทยลีก 2, เอฟเอคัพ และ ลีกคัพ
 "ณ วันที่ 29 กรกฎาคม พ.ศ. 2561"
แกลเรินส์ เซดอร์ฟ

แกลเรินส์ ไกลด์ เซดอร์ฟ (เกิดวันที่ 1 เมษายน ค.ศ. 1976) เป็นอดีตนักฟุตบอลชาวดัตช์และเกิดที่ประเทศซูรินาม ล่าสุดเขาเป็นผู้จัดการของทีมชาติแคเมอรูน
เซดอร์ฟได้รับการยกย่องให้เป็นหนึ่งในกองกลางที่ดีที่สุดในช่วงหลายปี โดยในปี ค.ศ. 2004 เขาถูกคัดเลือกโดยเปเล่ให้เป็นส่วนหนึ่งของฟีฟ่า 100 เซดอร์ฟคว้ารางวัลระดับประเทศและทวีปหลายสมัย ทั้งการเล่นให้กับสโมสรในเนเธอร์แลนด์, สเปน, อิตาลี และบราซิล เขาเป็นหนึ่งในผู้เล่นที่ประสบความสำเร็จมากที่สุดในยูฟ่าแชมเปียนส์ลีก เขาเป็นผู้เล่นเพียงคนเดียวที่คว้าแชมป์รายการนี้กับสามสโมสรที่แตกต่างกัน ได้แก่ อายักซ์ (1995), เรอัลมาดริด (1998) และมิลาน (2003, 2007) ส่วนในนามทีมชาติ เขาลงเล่นให้กับทีมชาติเนเธอร์แลนด์ทั้งหมด 87 นัด และได้ลงเล่นในการแข่งขันฟุตบอลชิงแชมป์แห่งชาติยุโรป 3 ครั้ง (1996, 2000, 2004) และฟุตบอลโลก 1998
ทีมชาติ.
เนื่องด้วยกฎหมายพลเมืองของซูรินาม ผู้เล่นชาวดัตช์ไม่สามารถลงเล่นทีมชาติให้กับอดีตอาณานิคมดัตช์ได้ เซดอร์ฟจึงต้องลงเล่นให้กับทีมชาติเนเธอร์แลนด์ เขาถูกเรียกตัวติดทีมชาติครั้งแรกเมื่อวันที่ 14 ธันวาคม ค.ศ. 1994 เมื่อเขาอายุ 18 ปี ในนัดที่พบกับลักเซมเบิร์ก โดยในนัดนั้น เขายิงประตูได้ และทีมชาติของเขาชนะ 5–0 ในรายการแข่งขันฟุตบอลชิงแชมป์แห่งชาติยุโรป 1996 รอบคัดเลือก
เซดอร์ฟมีชื่อติดทีมชาติในการแข่งขันฟุตบอลชิงแชมป์แห่งชาติยุโรป 1996 ซึ่งทีมชาติสิ้นสุดเส้นทางในรอบก่อนรองชนะเลิศ โดยแพ้ต่อฝรั่งเศส เขายังได้เข้าร่วมแข่งขันในฟุตบอลชิงแชมป์แห่งชาติยุโรป 2000 และ 2004 รวมไปถึง ฟุตบอลโลก 1998 ซึ่งสามรายการที่กล่าวมานี้ ทีมชาติของเขาไปไกลถึงรอบรองชนะเลิศ
วันที่ 12 พฤศจิกายน ค.ศ. 2006 เซดอร์ฟกลับมาติดทีมชาติอีกครั้งในรอบกว่าสองปี โดยมาแทนที่เวสลีย์ สไนเดอร์ ที่ได้รับบาดเจ็บ เขาลงเล่นครบ 90 นาที ในนัดกระชับมิตรที่เสมออังกฤษ 1–1 โดยเซดอร์ฟได้รับชัยชนะในนัดสุดท้ายของการลงเล่นให้กับเนเธอร์แลนด์ในปี ค.ศ. 2008 และในรอบคัดเลือกฟุตบอลชิงแชมป์แห่งชาติยุโรป 2008 นัดที่พบกับโรมาเนีย (เสมอ 0–0 ในบ้าน) และสโลวีเนีย (ชนะ 1–0 เยือน) เซดอร์ฟได้ลงเล่นเพียง 4 และ 6 นาทีตามลำดับ เนื่องจากผู้จัดการทีมชาติ มาร์โก ฟัน บัสเติน ชื่นชอบผู้เล่นที่อายุน้อยกว่าอย่างราฟาเอล ฟัน เดอร์ฟาร์ต, เวสลีย์ สไนเดอร์ และโรบิน ฟัน แปร์ซี และเมื่อวันที่ 13 พฤษภาคม ค.ศ. 2008 เซดอร์ฟปฏิเสธที่จะลงแข่งขันในฟุตบอลชิงแชมป์แห่งชาติยุโรป 2008 เนื่องจากมีปัญหาขัดแย้งกับฟัน บัสเติน
"ประตูและผลการแข่งขันของเนเธอร์แลนด์จะนำหน้าก่อน
เกียรติประวัติ.
"อ้างอิง:"
นักฆ่ากระสุนโลกันต์

นักฆ่ากระสุนโลกันต์  เป็นภาพยนตร์แอคชั่นสัญชาติอเมริกา ที่ออกฉายในปี ค.ศ. 1998 นำแสดงโดย โจว เหวินฟะ, มิร่า ซอวิโน่, ไมเคิล รูกเกอร์, เจอร์เกน พรอชนาว ซึ่งภาพยนตร์เรื่องนี้เป็นภาพยนตร์ฮอลลีวูดเรื่องแรกของ โจว เหวินฟะ
เนื้อเรื่องย่อ.
เมื่อนักฆ่าชั้นยอดอย่าง จอห์น ลี ตัดสินใจขัดคำสั่งของ เฮียเหว่ยนายใหญ่ ผู้จ้างเขามาชำระแค้นต่อนายตำรวจมือปราบ จึงถึงคราวลำบาก ลีต้องหาทางกลับสู่จีน เพื่อปกป้องครอบครัวของตนเองก่อนที่พวกเขาจะกลายเป็นผู้รับเคราะห์ งานนี้ต้องอาศัยความช่วยเหลือจากนักปลอมแปลงเอกสารสุดแสบนามเม็ก ผู้ตกกระไดพลอยโจนร่วมฝ่าดงกระสุนกับลี ทั้งนี้ทางรอดอาจอยู่ที่ทั้งคู่ต้องหันมาเผชิญหน้ากับผู้ล่าและฆ่าพวกมันก่อน
กองทัพฉกขุมทรัพย์โลกสะท้าน

กองทัพฉกขุมทรัพย์โลกสะท้าน  เป็นภาพยนตร์แอคชั่นสัญชาติอเมริกา ที่ออกฉายในปี ค.ศ. 2014 นำแสดงโดย จอร์จ คลูนีย์, แม็ตต์ เดม่อน, บิล เมอร์เรย์, จอห์น กู๊ดแมน, ฌ็อง ดูว์ฌาร์แด็ง, บ็อบ บาลาแบน, ฮิว บอนเนวิลล์, เคต แบลนเชตต์
เนื้อเรื่องย่อ.
เนื้อเรื่องสร้างมาจากเรื่องจริงในสมัยสงครามโลกครั้งที่ 2 เมื่อพวกนาซีขโมยศิลปะชิ้นสำคัญไป ทำให้เจ้าหน้าที่ผู้เกี่ยวข้องกับพิพิธภัณฑ์ผู้รู้จักแต่การสร้างสรรค์ ต้องเข้ามาต่อสู้ทำลายศัตรูเพื่อแย่งชิงมันกลับคืนมา แม้ว่าความหวังที่คนธรรมดาอย่างพวกเขาจะชนะเหล่านักสู้จะแสนริบหรี่ พวกเขาจึงยินดีจะเอาชีวิตเข้าแลกเพื่อคุ้มครอง และปกป้องสมบัติของประเทศ
กองทัพอากาศสหรัฐ

กองทัพอากาศสหรัฐ (USAF) คือกองกำลังพิเศษทางอากาศของกองทัพสหรัฐ และเป็นกองกำลังหนึ่งในเจ็ดของหน่วยงานที่ใส่เครื่องแบบของสหรัฐ ในอดีตวันที่ 1 สิงหาคม พ.ศ. 2450 ยูเอสเอเอฟเป็นส่วนหนึ่งของกองทัพสหรัฐ ในเวลาต่อมายูเอสเอเอฟได้แยกตัวออกมาจากกองทัพสหรัฐและได้ก่อตั้งเป็นกองกำลังใหม่ เมื่อวันที่ 18 กันยายน พ.ศ. 2490 ตามรัฐบัญญัติว่าด้วยความมั่นคงแห่งชาติ ค.ศ. 1947 ทำให้ยูเอสเอเอฟเป็นกองกำลังในกองทัพสหรัฐ รองจากกองทัพอวกาศสหรัฐ ซึ่งเป็นหน่วยงานใหม่ล่าสุด ปัจจุบันยูเอสเอเอฟได้เป็นกองทัพอากาศที่ใหญ่ที่สุดและมีเทคโนโลยีมากที่สุดในโลก จากข้อความนี้ได้สะท้อนถึงภารกิจหลักของยูเอสเอเอฟ ซึ่งก็มีการปกป้องน่านฟ้า, การคุกคามจากอวกาศ, ยุทธศาสตร์การทิ้งระเบิด, การย้ายพลที่รวดเร็ว และการเป็นผู้นำหรือผู้บัญชาการ
กองทัพอากาศสหรัฐเป็นหน่วยงานที่ถูกควบคุมดูแลโดยกระทรวงทหารอากาศสหรัฐ, ซึ่งกระทรวงทหารอากาศสหรัฐเป็นหนึ่งในสามกระทรวงที่ขึ้นต่อกระทรวงกลาโหมสหรัฐ ยูเอสเอเอฟมีผู้บริหารสูงสุดคือ รัฐมนตรีว่าการกระทรวงทหารอากาศ ซึ่งวิธีการแต่งตั้งคือรัฐมนตรีว่าการกระทรวงกลาโหมจะต้องส่งคำร้องไปยังประธานาธิบดี ถ้าประธานาธิบดีกับวุฒิสภาเห็นชอบก็จะได้รับการแต่งตั้ง เจ้าหน้าที่ทหารที่มียศสูงสุดในกองกำลังจะเป็นเสนาธิการทหารอากาศ, ซึ่งจะทำหน้าที่ควบคุมดูแลหน่วยงานต่าง ๆ ในยูเอสเอเอฟ และเป็นหนึ่งในสมาชิกของคณะเสนาธิการร่วม การรบทางอากาศหรือการเคลื่อนย้ายพลจะต้องได้รับการอนุมัติจากรัฐมนตรีว่าการกระทรวงกลาโหมก่อนเท่านั้น ตำแหน่งรัฐมนตรีว่าการกระทรวงทหารอากาศหรือเสนาธิการทหารอากาศไม่มีสิทธิ์ในการอนุมัติ
นอกจากการปกป้องน่านฟ้าและอวกาศแล้ว ยูเอสเอเอฟยังคอยสนับสนุนกองกำลังในกองทัพสหรัฐ คือ กองทัพบกสหรัฐ และกองทัพเรือสหรัฐ หรือไม่ก็ช่วยเหลือผู้บาดเจ็บทางอากาศ ในปี พ.ศ. 2560 อากาศยานในยูเอสเอเอฟมีทั้งหมด 5,369 ลำ, มีขีปนาวุธข้ามทวีป 406 ลูก และดาวเทียม 170 ชิ้น ซึ่งมีราคา 161 พันล้านดอลลาร์ ยูเอสเอเอฟมีจำนวนคนในกองกำลังเป็นอันดับสองของโลก โดยที่มีกำลังพลประจำการ 318,415 คน, สำรองอีก 69,200 คน และรักษาความปลอดภัย 105,700 คน
โชนัน เบลมาเร

โชนัน เบลมาเร  เป็นสโมสรฟุตบอลอาชีพญี่ปุ่น ปัจจุบันเล่นในเจ1 ลีก สโมสรตั้งอยู่ที่นครฮิรัตสึกะ จังหวัดคานางาวะ สนามเหย้าคือ สนามกีฬาโชนัน บีเอ็มดับเบิลยู ฮิรัตสึกะ คำว่า "โชนัง" หมายถึงพื้นที่ชายฝั่งบริเวณอ่าวซางามิ ส่วนคำว่า "เบลมาเร" เป็นคำภาษาอิตาลี มาจากคำว่า "เบลโล" และ "มาเร" แปลว่า "ทะเลที่สวยงาม"
สโมสรคู่ปรับ.
โชนังเคยเป็นส่วนหนึ่งของอดีตแคว้นซางามิ ส่วนเมืองโยโกฮามะและคาวาซากิ เคยเป็นส่วนหนึ่งของอดีตแคว้นมูซาชิ ทำให้เบลมาเรมีสโมสรคู่ปรับภายในจังหวัดที่สำคัญ ได้แก่ โยโกฮามะ เอฟ มารินอส, โยโกฮามะ เอฟซี และ คาวาซากิ ฟรอนตาเล ซึ่งทั้งสามสโมสรตั้งอยู่ที่เมืองท่า
สโมสรคู่ปรับอื่น ๆ นอกเหนือจากสโมสรในจังหวัดคานางาวะได้แก่ เซเรซโซ โอซากะ, อูราวะ เรดไดมอนส์ และ จูบิโล อิวาตะ
ผลงานแบ่งตามฤดูกาล.
"อ้างอิง:"
พระเจ้าชิลเดอแบร์ที่ 1

ชิลเดอแบต์ที่ 1 (ค.ศ.496 - 13 ธันวาคม ค.ศ.558) เป็นกษัตริย์แฟรงก์ของราชวงศ์เมโรแว็งเฌียง เป็นพระโอรสคนที่สามในสี่คนของโคลวิสที่ 1 ที่แบ่งอาณาจักรของชาวแฟรงก์กันหลังการสิ้นพระชนม์ของพระราชบิดาในค.ศ.511 พระองค์เป็นหนึ่งในพระโอรสของนักบุญโคลทิลด์ เสด็จพระราชสมภพที่ไรม์ พระองค์ครองราชย์เป็นกษัตริย์แห่งปารีสตั้งแต่ค.ศ.511 ถึง 558 และออร์ลียงตั้งแต่ค.ศ.524 ถึง 558
ประวัติ.
ในการแบ่งส่วนอาณาจักร ชิลเดอแบต์ได้รับส่วนแบ่งเป็นเมืองปารีส ตอนเหนือถึงแม่น้ำซ็อมม์, ตะวันตกถึงช่องแคบอังกฤษ และคาบสมุทรอาร์มอร์แกน (ปัจจุบันคือบริททานี) พี่น้องชายของพระองค์ปกครองในดินแดนที่แตกต่างกันไป: ธูเดอริคที่ 1 ในเมตซ์, โคลโดแมร์ในออร์ลียงส์ และโคลธาร์ที่ 1 ในซอยส์ซงส์
ในค.ศ.523 ชิลเดอแบต์เข้าร่วมกับพี่น้องชายในสงครามกับโกโดมาร์แห่งเบอร์กันดี โคลโดแมร์ตายในสมรภูมิแห่งฟีเซอรงซ์ (ค.ศ.524) หลังจากนั้นด้วยความกังวลว่าพระโอรสสามคนของโคลโดแมร์จะรับช่วงต่ออาณาจักรออร์ลียงส์ โคลธาร์สมคบคิดกับชิลเดอแบต์กำจัดพวกเขาออกไป ทั้งคู่ส่งผู้แทนไปหาพระราชมารดา โคลทิลด์ ที่เป็นพระพันปีหลวง มีอำนาจเป็นหัวหน้าของสายตระกูล ผู้แทนแสดงกรรไกรกับดาบคู่หนึ่ง เสนอทางเลือกให้พระนางตัดผมเด็กชายทั้งสาม ซึ่งจะตัดสิทธิ์พวกเขาจากการไว้ผมยาวที่ถูกมองว่าเป็นสัญลักษณ์ของพระราชอำนาจ หรือไม่ก็ฆ่าพวกเขาเสีย พระนางตอบกลับด้วยถ้อยคำที่โด่งดังว่า "สำหรับข้าแล้ว ยอมเห็นพวกเขาตายดีกว่าถูกตัดผม หากพวกเขาไม่ได้ให้เติบโตขึ้นเป็นกษัตริย์" หลังการฆาตกรรมพระโอรสสองคนของโคลโดแมร์, พระโอรสคนที่สาม โคลโดลด์ หนีเข้าสู่โลกทางศาสนา, ชิลเดอแบต์ผนวกเมืองชาร์ตส์กับออร์ลียงส์
พระองค์มีส่วนร่วมในการออกเดินทางไปต่อสู้กับอาณาจักรเบอร์กันดีในเวลาต่อมา พระองค์ล้อมโอทังในค.ศ.532 และในค.ศ.534 ก็พิชิตอาณาจักรได้ร่วมกับพระอนุชา โคลธาร์ และพระโอรสของธูเดอริค ธูเดอแบต์ที่ 1 ได้รับส่วนแบ่งในอาณาจักรที่แย่งชิงมาได้เป็นเมืองมาคง, เจเนวา และลียงส์ เมื่อวิทิจส์ กษัตริย์ของชาวออสโทรโกธ ยกโพรว็องซ์ให้ชาวแฟรงก์ในค.ศ.535 การครอบครองอาร์ลส์และมาร์กเซยได้รับการการันตีให้เป็นของชิลเดอแบต์โดยพี่น้องชายของพระองค์ การผนวกมณฑลดังกล่าวสำเร็จลุล่วง ด้วยความร่วมมือของโคลธาร์ ในฤดูหนาวของค.ศ.536-537
ในค.ศ.531 พระองค์ได้รับการวิงวอนจากพระขนิษฐา โครทิลด้า พระชายาของพระเจ้าอามาลาริคของชาววิซิโกธ กษัตริย์ชาวเอเรียนแห่งอิสปาเนีย โครทิลด้าอ้างว่าถูกทารุณกรรมทางร่างกายเพราะเป็นชาวคาทอลิก ชิลเดอแบต์ไปกับกองทัพและปราบกษัตริย์โกธิค อามาลาริคถอยไปบาร์เซโลนา ที่ๆพระองค์ถูกลอบปลงพระชนม์ โครทิลด้าสิ้นพระชนม์ระหว่างการเดินทางกลับไปปารีสอย่างไม่ทราบสาเหตุ
ชิลเดอแบต์ออกเดินทางไปต่อสู้กับชาววิซิโกธอีกครั้ง ในค.ศ.542 พระองค์ได้การครอบครองปัมโปลน่ามาด้วยความช่วยเหลือของพระอนุชา โคลธาร์ และปิดล้อมซาราโกซ่า แต่ถูกบีบให้ถอยทัพ จากการออกเดินทางครั้งนี้ พระองค์นำโบราณวัตถุที่มีค่ากลับมาปารีส เสื้อคลุมทูนิคของนักบุญวินเซนต์ ที่พระองค์สร้างอารามที่มีชื่อเสียง แซงต์-ครัวซ์-เอต์-แซ็งต์-แว็งซ็องต์ ที่ประตูเมืองปารีส ที่ต่อมารู้จักกันในชื่อ แซ็งต์-แฌร์แม็ง-เดส์-เปรส์ ให้เพื่อเป็นเกียรติ
พระองค์สิ้นพระชนม์เมื่อ 13 ธันวาคม ค.ศ.558 และถูกฝังในแอบบีย์ที่พระองค์ได้ก่อตั้ง ที่ๆหลุมฝังศพของพระองค์ถูกค้นพบ แซ็งต์-แฌร์แม็ง-เดส์-เปรส์กลายเป็นสุสานหลวงของกษัตริย์นูสเตรียจนถึงค.ศ.675 พระองค์ไม่ได้ทิ้งพระโอรสไว้ มีเพียงพระธิดาสองคน โครโดแบฌ์กับโครเดอแซ็งด์ ที่มีกับพระชายา อุลทราโกธ่า ชิลเดอแบต์กษัตริย์ที่โลภมาก พระองค์ขยายดินแดนของตนในการทำสงครามกับชาวต่างแดนมากกว่าพี่น้องชายคนใดๆ ต่อสู้ในเบอร์กันดี (มากกว่าหนึ่งครั้ง), สเปน (มากกว่าหนึ่งครั้ง), โพรว็ฮงซ์ และที่อื่นๆในเกาล์
เสมกชา

เสมกชา ซิงห์ (อ่านว่า: สะ-เหมฺก-ชา) หรือชื่อที่ใช้ในการแสดงว่า เสมกชา  เป็นนักแสดงสาวชาวอินเดีย มีชื่อเสียงโด่งดังจากบท พระนางโอลิมเปียส ในซีรีส์เรื่อง โปรุส ศึกสองราชันย์
ริยา ทิปสี

ริยา ทิปสี  เป็นนักแสดงสาวชาวอินเดีย มีชื่อเสียงโด่งดังจากบท พระนางคานธารี จากซีรีส์เรื่อง มหาภารตะ และบทบาท เจ้าหญิงบาร์ซิน บุตรสาวของ พระเจ้าดาไรอัสที่ 3 ในซีรีส์เรื่อง ศึกสองราชันย์ โปรุส VS อเล็กซานเดอร์ (โปรุส ศึกสองราชันย์)
จังหวัดคาวีเต

จังหวัดคาวีเต (ชาบากาโน: "Provincia de Cavite") เป็นจังหวัดในประเทศฟิลิปปินส์ ตั้งอยู่ทางชายฝั่งตอนใต้ของอ่าวมะนิลาในเขตคาลาบาร์โซน เกาะลูซอน อยู่ห่างจากมะนิลาไปทางทิศใต้ และเป็นหนึ่งในจังหวัดที่มีการพัฒนาอุตสาหกรรมอย่างก้าวกระโดด เนื่องจากอยู่ใกล้กับเมโทรมะนิลา ในปี ค.ศ. 2015 มีประชากร 3,678,301 คน จึงเป็นจังหวัดที่มีประชากรมากที่สุดของประเทศ
ภูมิศาสตร์.
จังหวัดคาวีเต ล้อมรอบด้วยจังหวัดลากูนาทางทิศตะวันออก, เมโทรมะนิลาทางทิศตะวันออกเฉียงเหนือ และจังหวัดบาตังกัสทางทิศใต้ ส่วนทิศตะวันตกติดกับทะเลฟิลิปปิน ส่วนหนึ่งของทะเลจีนใต้
คาวีเตเป็นจังหวัดที่มีพื้นที่น้อยเป็นอันดับที่สองในเขตคาลาบาร์โซน รองจากจังหวัดรีซัล โดยจังหวัดคาวีเตมีพื้นที่ คิดเป็นร้อยละ 8.72 ของพื้นที่เขตคาลาบาร์โซน และคิดเป็นร้อยละ 0.48 ของพื้นที่ทั้งประเทศ เทศบาลที่มีพื้นที่มากที่สุด คือ มารากอนดอน  และซีลัง  ส่วนเทศบาลที่เล็กที่สุดคือ โนเบเลตา (คิดเป็นร้อยละ 0.38 ของพื้นที่ทั้งจังหวัด)
ภูมิอากาศ.
จังหวัดคาวีเต มีลักษณะภูมิอากาศแบบที่ 1 อ้างอิงตามแผนที่ภูมิอากาศฟิลิปปินส์ ฤดูกาลแบ่งออกเป็น 2 ฤดู ได้แก่ ฤดูแล้ง (พฤศจิกายน-เมษายน) และฤดูฝน (พฤษภาคม-ตุลาคม) ถ้าอ้างอิงตามแบบเคิปเปน จังหวัดคาวีเตจะมีภูมิอากาศแบบมรสุมเขตร้อน (Am)
ลักช์ ลาลวานี

ลักช์ ลาลวานี  เป็นนักแสดงชายชาวอินเดีย มีชื่อเสียงโด่งดังจากบท เจ้าชายโปรุส ในซีรีส์เรื่อง ศึกสองราชันย์ โปรุส VS อเล็กซานเดอร์ (โปรุส ศึกสองราชันย์)
ลัทธิเชมันแบบเกาหลี

ลัทธิมู ("Mugyo" "ลัทธิเชมัน") หรือ ลัทธิชิน  "Singyo" "ลัทธิแห่งเทพเจ้า") เป็นศาสนาพื้นเมืองของชาวเกาหลี แม้ชื่อเรียกต่างกันแต่คือลัทธิเดียวกัน อี จุง-ย็อง (Jung Young Lee) ให้นิยามว่าลัทธิมูเป็นรูปแบบหนึ่งของลัทธิชิน – ซึ่งเป็นศาสนาที่มีประเพณีแบบเชมัน บ้างเรียก พุงว็อลโด ("Pungwoldo" "วิสุทธิมรรค") ปัจจุบันมีศาสนิกชนราว 5-15 ล้านคน
ภาษาเกาหลีในปัจจุบันจะเรียกคนทรงเพศหญิงว่า "มู" (เกาหลี: ) หรือ "มูดัง" (เกาหลี: ) หากเป็นคนทรงเพศชายจะเรียกว่า "พักซู" หรือจะเรียกชื่ออื่นก็ได้ เช่น "ดันก็อล" (เกาหลี: ) โดยคนทรงในภาษาเกาหลีหรือเรียกว่า "มู" นั้น ตรงกับคำจีนว่า "วู"  ใช้เรียกคนทรงได้ไม่จำแนกเพศ โดยมูดังทำหน้าที่เป็นตัวกลางระหว่างวิญญาณ, เทพเจ้า และมนุษย์ ผ่านพิธีกรรมที่เรียกว่า "กุต" (เกาหลี: ) เพื่อแก้ไขปัญหาหรือพัฒนาคุณภาพชีวิตของมนุษย์
หนึ่งในความเชื่อหลักคือต้องนับถือ ฮานึลลิม หรือ ฮวันอิน ว่าเป็น "ผู้สร้างทุกสรรพสิ่ง" และ "ของเทพเจ้าทั้งหมดในธรรมชาติ" มีตำนานมาว่าเหล่ามูดังคือสืบสันดานลงมาจากราชาสวรรค์ พระโอรสของพระชนนี [แห่งราชาสวรรค์] การสืบทอดการเป็นคนทรงจะส่งผ่านทางสายผู้หญิง ส่วนตำนานอื่น ๆ มักเชื่อมโยงความเชื่อดั้งเดิมเข้ากับเรื่องทันกุน พระโอรสของราชาสวรรค์ซึ่งเป็นผู้ก่อตั้งชาติเกาหลี
ลัทธิมูของเกาหลีจะมีลักษณะใกล้เคียงกับลัทธิวูของจีน, ลัทธิชินโตของญี่ปุ่น, ศาสนาพื้นเมืองชาวไอนุ รวมทั้งศาสนาพื้นเมืองของชาวไซบีเรียและแมนจู บางแห่งในเกาหลียังเรียกหมอผีเหล่านี้ว่า "ทันกุลทันกุล-อารี" (dangul dangul-ari) ส่วนคนทรงหรือ "มูดัง" นั้นก็ใกล้เคียงกับมิโกะของญี่ปุ่น และยุตะของรีวกีว นอกจากนี้ลัทธิมูยังส่งอิทธิพลต่อลัทธิเกิดใหม่ในเกาหลี เช่น ลัทธิช็อนโดและชึงซันโด (Jeung San Do) จากการศึกษาด้านสังคมวิทยาพบว่าชาวคริสต์ในหลาย ๆ คริสตจักรยังคงปฏิบัติศาสนกิจด้วยพื้นฐานอย่างลัทธิมูซึ่งฝังรากลึกมาช้านาน
พระนางมี่นละเมียะแห่งอังวะ

พระนางมี่นละเมียะแห่งอังวะ (}) เป็นพระอัครมเหสีของพระญาติชั้นที่ 1 พระเจ้าตราพระยาแห่งอังวะ พระนางอภิเษกกับพระเจ้าตราพระยาเมื่อ ค.ศ. 1385 พระนางเป็นพระราชมารดาของมี่นโญ (ครองราชย์ ค.ศ. 1425–26) แห่งอังวะ ส่วนพระธิดาอีกองค์คือ Min Hla Htut เป็นอัครมเหสีของผู้ว่าราชการ มังรายกะยอชวาที่ 2 แห่งแปร (ครองราชย์ ค.ศ. 1417–22; 1442–46)
เคย์น วินเซนต์

เคย์น วินเซนต์ (เกิดวันที่ 29 ตุลาคม ค.ศ. 1988) เป็นนักฟุตบอลชาวนิวซีแลนด์ 
วินเซนต์เกิดที่ออกแลนด์ เขามีบิดาเป็นชาวนิวซีแลนด์ ส่วนมารดาเป็นชาวญี่ปุ่น และได้เล่นฟุตบอลให้กับสโมสรอาชีพในญี่ปุ่น นิวซีแลนด์ อินเดีย ออสเตรเลีย ไทย และมาเลเซีย เขาเป็นหนึ่งในผู้เล่นชาวต่างชาติที่ได้รับความสนใจอย่างมากในมาเลเซียพรีเมียร์ลีก ในส่วนการเล่นในประเทศไทยเขาเคยเล่นให้กับหลายสโมสร เช่น สงขลา ยูไนเต็ด, แอร์ฟอร์ซ เซ็นทรัล, เกษตรศาสตร์ , ศุลกากร ยูไนเต็ด เป็นต้น
สโมสรอาชีพ.
เกษตรศาสตร์.
ในเดือนมกราคม พ.ศ. 2561 เคย์น วินเซนต์ ได้เซ็นสัญญาเข้าร่วมสโมสรฟุตบอลมหาวิทยาลัยเกษตรศาสตร์ในไทยลีก 2 ต่อมาเขาลงเล่นนัดแรกและยิงประตูแรกให้กับสโมสรเมื่อวันที่ 11 กุมภาพันธ์ พ.ศ. 2561 ในนัดที่เกษตรศาสตร์เปิดสนามทีโอที เอาชนะศรีสะเกษ 3-2 และในวันที่ 10 มีนาคม เขาทำแฮตทริกแรกของฤดูกาล ในนัดที่เกษตรศาสตร์เปิดบ้านชนะกระบี่ 5-0
ทีมชาติ.
วินเซนต์ยังลงเล่นให้กับทีมชาตินิวซีแลนด์ รุ่นอายุไม่เกิน 20 ปี และในวันที่ 6 พฤศจิกายน ค.ศ. 2014 เขามีชื่อติดทีมชาติชุดใหญ่ในนัดกระชับมิตรพบกับจีนและไทย
จังหวัดลากูนา

จังหวัดลากูนา  เป็นจังหวัดในเขตคาลาบาร์โซน บนเกาะลูซอน ประเทศฟิลิปปินส์ เมืองหลักคือซันตาครุซ และตั้งอยู่ทางทิศตะวันออกเฉียงใต้ของเมโทรมะนิลา มีอาณาเขตติดต่อกับจังหวัดรีซัลทางทิศเหนือ, จังหวัดเกซอนทางทิศตะวันออก, จังหวัดบาตังกัสทางทิศใต้ และจังหวัดคาวีเตทางทิศตะวันตก ในปี ค.ศ. 2015 ลากูนามีประชากร 3,035,081 คน และเป็นจังหวัดที่ร่ำรวยเป็นอันดับที่ 7 ของประเทศ จังหวัดลากูนาเป็นบ้านเกิดของโฮเซ รีซัล วีรบุรุษคนสำคัญของประเทศ
พระเจ้าชเวน่านจ่อชีน

พระเจ้าชเวน่านจ่อชีน นรปติ 28 กรกฎาคม ค.ศ. 1476 – 14 มีนาคม ค.ศ. 1527) หรือ พระเจ้านรปติที่ 2 แห่งอังวะ  เป็นกษัตริย์ลำดับที่ 13 แห่งอังวะจาก ค.ศ. 1501 ถึง 1527 
พระชนม์ชีพช่วงต้นและขึ้นครองราชย์.
พระเจ้าชเวน่านจ่อชีนมีพระนามตอนพระราชสมภพเป็น มี่นชเว จากพระเจ้ามังฆ้องที่ 2 กับอัครมเหสีอตุลสิริธัมมเทวี ในวันที่ 28 กรกฎาคม ค.ศ. 1476 พระองค์เป็นพระราชโอรสองค์ที่ 2 จากทั้งหมด 4 พระองค์ โดยมีพระเชษฐานามสีหสุระที่ 2 และพระกนิษฐา 2 พระองค์คือ Soe Min และ Min Pwa Saw เนื่องจากพระองค์เป็นพระราชโอรสองค์ที่สองของอัครมเหสี ทำให้ มี่นชเว เป็นเจ้าชายอาวุโส แต่ไม่ใช่รัชทายาทผู้มีสิทธิโดยตรง เมื่อพระเจ้ามังฆ้องที่ 2 ขึ้นครองราชย์ จึงทรงแต่งตั้งสีหสุระที่ 2 พระราชโอรสองค์โต เป็นรัชทายาท และให้พระองค์ปกครองร่วมกันใน ค.ศ. 1485 ข้อตกลงนี้คงอยู่จนกระทั่งเดือนมีนาคม ค.ศ. 1501 เมื่อพระเจ้าสีหสุระที่ 2 สวรรคตอย่างกะทันหัน และชเวน่านจ่อชีนได้รับการแต่งตั้งเป็นรัชทายาท แต่เมื่อพระเจ้ามังฆ้องที่ 2 สวรรคตเดือนถัดมาในวันที่ 7 เมษายน ค.ศ. 1501 (แรม 5 ค่ำ เดือนดะกู้ตอนปลาย 862 ME) ชเวน่านจ่อชีนจึงขึ้นเป็นกษัตริย์ พิธีราชาภิเษกจัดขึ้นในวันที่ 18 เมษายน ค.ศ. 1501 (ขึ้น 1 ค่ำ เดือนกะโซน 863 ME) หรือ 10 พฤษภาคม ค.ศ. 1501 (แรม 9 ค่ำ เดือนกะโซน 863) ตามธรรมเนียมเชื้อพระวงศ์พม่า พระองค์นำอัครมเหสีแห่งสีหสุระเป็นอัครมเหสีของพระองค์
รัชสมัย.
เริ่มต้นการกบฏ.
กษัตริย์แห่งอังวะองค์ใหม่จำต้องสถาปนาอำนาจเหนือรัฐบริวารอีกครั้ง เหมือนกับพระองค์ก่อนหน้า ตอนแรก กบฏระยะยาวโดยพระปิตุลานามมังรายกะยอฉะวาแห่งยะแม่ที่นสิ้นสุดที่ฝ่ายหลังสิ้นพระชนม์ในเดือนมิถุนายน/กรกฎาคม ค.ศ. 1501 (เดือนวาโซ 863 ME, 16 มิถุนายนถึง 15 กรกฎาคม ค.ศ. 1501) แต่กบฏกลับเกิดต่อเกือบทันที ในเดือนพฤศจิกายน/ธันวาคม ค.ศ. 1501 (เดือนนะดอ 863 ME, 11 พฤศจิกายนถึง 9 ธันวาคม ค.ศ. 1501) นรธาแห่งยะแม่ที่น พระโอรสองค์โตในพระเจ้าสีหสุระที่ 2 ส่งมือสังหารไปปลงพระชนม์พระเจ้าชเวน่านจ่อชีน ซึ่งเกือบทำได้สำเร็จ ทั้งมือสังหารและนรธาถูกจับกุม และเนื่องจากนรธามีเชื้อกษัตริย์ จึงถูกลงโทษด้วยการทำให้จมน้ำ
พระนาม.
พระองค์เป็นที่จดจำหลังสวรรคตในฐานะ "ชเวน่านจ่อชีน"  เนื่องจากพระองค์สร้าง "พระราชวังสีทองอันวิจิตรงดงาม" แห่งใหม่ที่อังวะในวันที่ 22 กุมภาพันธ์ ค.ศ. 1511 (วันเสาร์ แรม 9 ค่ำ เดือนดะบ้อง 872 ME)
หมายเหตุ.
<templatestyles src="Reflist/styles.css" />
เจ้าหญิงกู้หลุนเหอเซี่ยว

องค์หญิงกู้หลุนเหอเซี่ยว (#เปลี่ยนทาง , 2 กุมภาพันธ์ 1775 – 13 ตุลาคม 1823) พระนามเดิมไม่ปรากฏ องค์หญิงชาว แมนจู แห่ง ราชวงศ์ชิง เป็นพระราชธิดาองค์ที่ 10 และองค์สุดท้ายของ จักรพรรดิเฉียนหลง ส่วนพระมารดาคือ ตุนเฟย์ หรือ พระอัครชายาตุน
พระประวัติ.
เจ้าหญิงกู้หลุนเหอเซี่ยวประสูติเมื่อวันที่ 2 กุมภาพันธ์ ค.ศ. 1775 ซึ่งขณะนั้น จักรพรรดิเฉียนหลง มีพระชนมายุถึง 63 พรรษาในยามที่เจ้าหญิงประสูตินั้นพระราชธิดาพระองค์อื่น ๆ ของจักรพรรดิเฉียนหลงไม่สิ้นพระชนม์ก็อภิเษกออกจากวังไป
แคลร์ คอร์เล็ตต์

แคลร์ มาร์กาเร็ต คอร์เล็ตต์  เป็นนักแสดง, นักร้อง และนักพากษ์เสียงชาวแคนาดา. เป็นที่รู้จักในการพากษ์เสียงเป็นสวีตตี้เบลล์ในเรื่องมายลิตเติ้ลโพนี่ มิตรภาพอันแสนวิเศษ. เธอเป็นน้องสาวของฟิลลิป คอร์เล็ตต์.